Odbrana će tražiti da Mladića pregleda međunarodni tim ljekara – Zvornik Danas\nNaslovna/VIJESTI/Društvo/Odbrana će tražiti da Mladića pregleda međunarodni tim ljekara\nOdbrana će tražiti da Mladića pregleda međunarodni tim ljekara\n116 Manje od minute\nBEOGRAD – Odbrana generala Ratka Mladića tražiće da ga u pritvoru Haškog tribunala što prije pregleda međunarodni tim ljekara, jer je u međuvremenu imao manje moždane udare, rekao je generalov sin Darko Mladić.\nDarko Mladić je pojasnio da najnoviji snimak glave pokazuje nove promjene na mozgu kojih nije bilo prošle godine i da će zahtjev da njegovog oca pregleda međunarodni tim ljekara biti upućen po hitnom postupku.\n„Snimke je gledao i upoređivao radiolog iz Kliničkog centra Srbije Gradimir Dragutinović. Uočio je i povećanje starih ožiljaka na mozgu što znači da oštećenja nisu fiksirana već da napreduju“, rekao je Darko Mladić za „Večernje novosti“.\nPrema njegovim riječima, general se psihički dobro osjeća, ali se vidi da nema snage, da rijetko izlazi u šetnju i da leži više nego uobičajeno.\n„Na kraju, najnoviji rezultati pokazuju pogoršanje njegovog zdravstvenog stanja“, dodao je generalov sin Darko.\nOdbrana je u proteklom periodu ukazivala na to da general nema adekvatno liječenje u pritvoru. Traženo je da privremeno bude pušten na liječenje u Beograd da mu se stanje stabilizuje, ali je taj zahtjev proljetos odbilo Žalbeno vijeće predvođeno, sudijom Teodorom Meronom, koji je sada zamijenjen.\nGeneral Mladić sve vrijeme ima probleme sa srcem i povišen pritisak, ali su i taj problem haški ljekari minimizovali navodeći da je pritisak 180 sa 100 normalan.\nTek u martu, tri mjeseca nakon posjete dvojice srpskih specijalista, prihvaćeno je da generalu daju terapiju koja mu je preporučena kao neophodna, nakon čega mu se stanje malo smirilo.\nratko mladic vrs\nRIK: SNS 63,35 odsto, SPS-JS 10,67\nBorenović: PDP očekuje vrlo dobar rezultat i direktan mandat za NS RS\nAktuelni parlament i vlada FBiH gori od prethodnika


SportDC - Vesti - Prva liga RS - Gradonačelnik Trebinja sa ekspedicijom Borca\nČetvrtak, 25.02.2021 02:57\nMirko Ćurić i Stojan Vranješ\nTREBINjE - Gradonačelnik Trebinja Mirko Ćurić rekao je danas da ulaganja u sportsku infrastrukturu nisu trošak, već da mogu da obezbijede dolazak brojnih ekipa na pripreme u ovaj grad, što najbolje pokazuju Fudbalski klub “Borac” i veslačka selekcija Srbije.\nĆurić je, poslije sastanka sa predstavnicima banjalučkog “Borca” koji je na pripremama u Trebinju, naveo da će završetkom radova na zatvorenom bazenu i izgradnjom fudbalskih terena, od kojih će biti i onih sa vještačkom travom, ovaj grad imati odlične uslove za pripremu fudbalskih ekipa.\n“Iz žBorca su mi rekli da nemaju nijednu zamjerku. Naš zadatak je da u narednom periodu izgradimo sportske terene čime će Trebinje postati lider zimskih sportskih priprema u ovom dijelu Evrope”, rekao je Ćurić.\nOn je istakao da će u Trebinje uskoro na pripreme doći i jedna fudbalska ekipa iz Srbije, a da će se grad potruditi da sve prijedloge oko sportske infrastrukture realizuje u skorijem periodu, objavljeno je na zvaničnom sajtu Grada.\nTrener Fudbalskog kluba “Borac” Marko Maksimović rekao je da Trebinje ima odlične uslove za zimske pripreme, te da vjeruje da će se u narednom periodu izgraditi pomoćni tereni koji bi omogućili dolazak većeg broja ekipa.\nOn je naveo da su nadležni iz Trebinja ispoštovali sve dogovore, te se nada da će “Borac” i u narednom periodu biti gost Trebinja.\nPrvotimac “Borca” Stojan Vranješ zahvalio je za gostoprimstvo, te izrazio nadu da će banjalučki premijerligaš i u narednom periodu dio priprema obavljati u Trebinju.\nTuča preča od fudbala\nRođendansko slavlje u taboru Borca


Rast BDP-a u Srbiji pogurale investicije i izvoz – Energy Press\nBruto društveni proizvod (BDP) Srbije je, posle pada od 0,8 odsto u prvom tromesečju 2015, realno porastao u drugom kvartalu za fantastičnih 2,2 odsto, što je, prema desezoniranim podacima, drugi najveći nivo još od prvog tromesečja 2013. kada je zabeležen rast od 3,0 procenta, ukazuju danas analitičari Rajfajzen banke.\nNa godišnjem nivou, BDP je definitivno ušao u pozitivnu zonu, s rastom od 1,0 odsto, nakon pada od 2,0 procenta u prethodnom kvartalu, kažu iz Rajfajzen banke za Tanjug. Zanimljivo je da je “vetar u leđa” zamahu srpske privrede stigao od ulaganja u stalnu imovinu, koja su povećana 8,6 procenata na godišnjem nivou, što je treći uzastopni kvartal rasta tih investicija.\nTakav rast je uzrokovan rastom uvoza mašina u prvom kvartalu (+11,3), predočavaju stručnjaci Rajfajzena, koji očekuju da će čak i u slučaju scenarija slabijeg rasta investicija u narednim tromesečjima, ova komponenta imati pozitivan uticaj na ekonomiju u tokom 2015.\nPored toga, i izvoz je ostvario dobar napredak uz rast od 8,7 procenata na godišnjem nivou. Privatna potrošnja je ubrzala pad u drugom kvartalu za 1,4 procenta, kao i javna potrošnja koja je opala 2,9 odsto na godišnjem nivou, što je u oba slučaja rezultat uporedne baze iz prošle godine. “Smatramo da će najavljeno povećanje penzija i plata u javnom sektoru, ukoliko se s tim saglasi MMF tokom aktuelne druge tehničke revizije stend-baj aranžamana iz predostrožnosti, stupiti na snagu krajem 2015. što će se odraziti na javnu potrošnju tek dogodine”, navode iz Rajfajzen banke.\nMada podaci po sektorskoj strukturi BDP-a, kako dodaju, pokazuju da je šest od deset industrija i dalje u minusu, ključne industrije, prerađivačka, rudarstvo, električna energija i snabdevanje vodom uzletele su za 7,8 procenata godišnje, podstaknute pre svega energetskim sektorom koji je potpuno sanirao štete od poplava.\nGrađevinska industrija je evidentirala zavidan rast od 12,6 odsto godišnje, što se duguje infrastrukturnim projektima, ali je njen udeo u BDP-u i dalje relativno mali (3,3 odsto). “Imajući u vidu da teorija kaže da privreda izlazi recesije tek kada zabeleži pozitivan rast dva kvartala uzastopno, ne možemo još da kažemo da je naša ekonomija izašla iz recesije. Ipak, niske cene energenata na svetskim tržištima, oporavak ekonomije evrozone i brojni pokrenuti infrastrukturni projekti biće podrška privrednom rastu”.\nŠtaviše, kako predočavaju analitičari Rajfajzen banke, nedavni predlog vlade o povećanju penzija i plata u javnom sektoru, zajedno sa preduzetim relaksiranjem monetarne politike, predstavljaju sredstva u funkciji podsticanja ekonomskog rasta.\nTrump sve više zbunjuje javnost izjavama o imigraciji


Zaposlenici i ministri uskoro na radnim mjestima - Portal 072info\nZaposlenici koji rade u službama i ministarstvima u zgradi Vlade Kantona Sarajevo početkom iduće sedmice trebali bi se vratiti na radna mjesta, nakon što su zbog paljenja zgrade napustili kancelarije. U neredima koji su se dešavali ispred zgrade Vlade Kantona Sarajevo najviše je stradalo Ministarstvo za boračka pitanja i kancelarija arhive.\nKako je za Oslobođenje kazao Eldan Lokmić, ministar zdravstva u ostavci, Služba za zajedničke poslove je aktivna danima i radi sve kako bi što prije bili u funkciji svi sistemi u zgradi Vlade Kantona Sarajevo.\n– U prilično lošem stanju su kancelarije Ministarstva za boračka pitanja i arhiva koja je otpisana i koja je trebala da se uništi. U protestima i požaru više je stradala strana zgrade koja pripada Općini Centar, a što se tiče Kantona Sarajevo u funkciji su protokol, prijemna služba, Služba za obezbjeđenje. U punom kapacitetu su i Ministarstvo prostornog uređenja i zaštite okoliša, Ministarstvo zdravstva, Ministarstvo pravde i uprave, Ministarstvo privrede, Ministarstvo stambene politike i Ministarstvo saobraćaja. Bilo je problema sa vodom u kabinetu stručne službe Vlade Kantona Sarajevo, ali i to je otklonjeno. Uspostavljeno je i alternativno snabdijevanje električnom energijom i ostalo je još da se riješi i pitanje grijanja. Očekujemo da ćemo početkom iduće sedmice biti u punom kapacitetu i nastaviti rad u zgradi Vlade Kantona Sarajevo, istakao je Lokmić i dodao da se još procjenjuje šteta.


Prema najnovijim zvaničnim podacima Kancelarije za IT i eUpravu, Beograd ubedljivo prednjači po procentu vakcinisanih punoletnih građana pošto je u prestonici više od 40 odsto cepljenih. Šta više, čak čak devet opština glavnog grada u top 10 opština u Srbiji sa najvećim procentom vakcinisanih. Zbog toga se sve glasnije mogu čuti predlozi da bi korona mere najpre trebalo popustiti u Beogradu pošto se pokazalo da su stanovnici prestonice najodgovorniji u borbi protiv korone. Nije reč samo o Beogradu nego i o Užicu, Sremskoj Mitrovici, Novom Sadu, Nišu, zlatiborskom regionu, Šumadiji, gde je imunizovano više od trećine građana.\nZato se mnogi pitaju da li bi Srbija poput Grčke ili Španije mogla da sprovodi protivepidemiološke mere po gradovima i regionima. Da li bi, recimo, u većim gradovima trebalo najpre relaksirati mere, otvoriti u potpunosti privredu odnosno kafiće i restorane uz poštovanje mera kada procenat vakcinisanih pređe 50 ili 60 odsto i broj zaraženih na dnevnom nivou bude blizu dvocifrenog? Na taj način gradovi ili regioni gde su građani dali najveći doprinos borbi protiv korone ne bi ispaštali zbog neodgovornosti meštana u manjim gradovima i oblastima.\nKada je reč o procentu vakcinisanih, najviše zabrinjava situacija u Sandžaku gde je u Tutinu imunizovano svega 6,52 punoletnih građana, a u Novom Pazaru samo 13,36 procenata. Ništa nije ni mačvanski okrug,\nSprovođenje i relaksiranje protivepidemioloških mera po regionima i gradovima već postoji u pojedinim državama u zapadnoj Evropi. Recimo, u Grčkoj u crvenoj korona zoni su Solun, Atina i Halkidiki gde su rigoroznije protivepidemiološke mere u odnosu na ostale delove zemlje što znači da svi regioni u ovoj državi nemaju iste zabrane zbog pandemije.\nŠpanija je u tom pogledu otišla i korak dalje pa tako ima različite korona mere od pokrajine do pokrajine, od grada do grada čak i po opštinama u Madridu u zavisnosti od epidemiološke situacije.\nTreba podsetiti, da su još tokom prvog talasa pre više od godinu dana, postojali predlozi da se izoluju centralne opštine u Beogradu i zabrani kretanje između opština zbog rasta broja zaraženih, ali se, ipak, od toga odustalo jer je takva mera bila teško ostvartiva.\nIpak, sigurno bi bilo lakše sprovesti mere na nivou regiona ili gradova.\nEpidemilog Tomislav Radulović ističe za „Blic“ da će relaksiranje mera u Beogradu biti moguće kada procenat vakcinisanih pređe 60 odsto.\n-Ako smo trenutno na 40 odsto vakcinisanih u prestonic potrebno je da se još 20 procenata imunizuje d abismo na osnovu toga mogli da razmišljamo o popuštanju mera. Lično, ne verujem da će se to dogodite pre druge polovine maja – ocenjuje Radulović za „Blic“.\nKako kaže, sa popuštanjem mera treba biti veoma oprezan.\n-Nažalost, ima mnogo ljudi koji sede u baštama kafića i restorana i ne nose maske. Ima i ugostitelja koji zastakljene prostorije predstavljaju kao bašte pa ni tu niko ne nosi maske iako se praktično radi o zatvorenom objektu. Ne treba zaboraviti da i dalje imamo svakog dana oko 2.500 zaraženih od kojih u Beogradu oko 600-700. To je i dalje ogromna brojka – upozorava Radulović.\nS druge strane, epidemiolog Radmilo Petrović ne veruje da se protivepidemiološke mere mogu sprovoditi po gradovima, oblastima, pa čak i državama.\n-Svet je jedan, a za Covid 19 ne postoje granice. Vidimo da iz Velike Britanije ili Brazila dolaze sojevi u Beograd, da je indijski soj došao ko zna gde... Dakle, nemoguće je zatvoriti državne granice i rešiti na taj način problem. Vidimo da nijedna država u Evropi i svetu ne zna još tačno koje mere da preduzme pa jedni produžuju, drugi skraćuju lokdaun, treći zatvaraju regione. Sve to po meni nije dobro – apostrofira Petrović za „Blic“.\nZato je potrebna jedinstvena politika na globalnom nivou, smatra naš sagovornik.\n-Svetska zdravstvena organizacija treba da zauzme črvst stav, jedinstvenu politiku koju će slediti sve njene države članice. Pošto je korona globalni problem on se može rešiti jedino globalnom politikom, a ne po državama, regionima i oblastima – zaključuje Petrović.\nUKIDANJE MERA OD GRADA DO GRADA Da li je realna opcija da se u opštinama koje imaju veliki broj vakcinisanih život vrati u normalu?\nNAGRADITI NAJBOLJE Beograd prvi po procentu vakcinisanih, a gradski čelnici predlažu nove kriterijume za POPUŠTANJE MERA


Od vremena Napoleonovog pohoda na Egipat (1798) započelo je arheološko istraživanje Bliskog Istoka, koje je u mnogo čemu imalo uticaja na istraživanje Biblije. XX vek je doneo ogromnu ekspanziju svih naučnih disciplina, a posebno arheologije Bliskog Istoka, koja je pred tumače Biblije postavila brojna pitanja o odnosu arheologije i Biblije. Nakon svih kontroverzi o ulozi arheologije u razumevanju Biblije, mogu da se istaknu sledeći opšteprihvaćeni naučni zaključci:\nBiblija, kao što smo već rekli, događajima pristupa selektivno i ne daje potpuni opis, jer bi za tako nešta trebala cela biblioteka, nego prikazuje samo ono što ona smatra važnim. Arheologija nam pomaže da vidimo kompletniju sliku. Na primer, zahvaljujući arheologiji saznali smo da je kralj Omri, koga Biblija opisuje u svega šest stihova, bio poznat Asircima i da je osvojio Moav. Otkrivamo da je kralj Ahav poslao znatne vojne snage protiv Asiraca u bici na Karkaru (853/2 pre Hrista).\nArheologija nam pomaže da razumemo mnoga teška mesta u Bibliji, posebno kada se radi o nekoj nepoznatoj reči. Upravo u ovom smislu savremeni biblijski arheolozi smatraju da je njihov zadatak da osvetle biblijski tekst i sadržaj.


Susret delegacija omladine DSS-a i podmlatka Jedinstvene Rusije\nPočetak/Stare vesti/Izbori 2016/Susret delegacija omladine DSS-a i podmlatka Jedinstvene Rusije\nDelagacija DSS-Dveri potpisala je Memorandum o razumevanju i saradnji sa Jedinstvenom Rusijom. Predsednik omladine DSS-a u Nišu Mladen Savić istakao je da ovaj sporazum ima veliki značaj za mlade, naročito u oblasti obrazovanja.\n„Dugogodišnja dobra saradnja omladinskih organizacija dve stranke biće nastavljena razmenom studenata, besplatnim školama jezika, zajedničkim aktivnostima na promovisanju srpsko-ruskog prijateljstva“, rekao je Savić.\nKrunu te saradnje predstavljaće sporazum koji će dve omladinske organizacije uskoro potpisati u Moskvi. Naravno, u okviru te saradnje biće uključeni i mladi ljudi iz Niša, jer je naš grad zbog svog geostrateškog položaja i istorijskih veza izuzetno bitan Rusiji, dodaju.\nPredstavnici Mlade garde su dobili poziv da posete Niš, obiđu Srpsko-Ruski humanitarni centar u Nišu, kao i crkvu Svete Trojice u Adrovcu.\n„Dve delegacije su se složile da bi bilo dobro pokrenuti inicijativu o otvaranju Ruskog kulturnog centra u Nišu, pošto ta institucija postoji u Beogradu i Novom Sadu. Otvaranjem Ruskog kulturnog centra u Nišu doprinelo bi se jačanju prijateljskih i kulturnih veza dve bratske zemlje, kao i boljoj saradnji srpskih i ruskih omladinskih organizacija“, istakli su u koaliciji.\nGovorili su i o mogućnosti razmene iskustava u oblasti visokog obrazovanja, kao i saradnji srpskih novinara sa Kosova i Metohije i ruskih novinara sa Krima, kako bi se na taj način razbila američka medijska propaganda i svetu prikazala istina o srcu Srbije i srcu Rusije, smatraju.\nDSSDveri izbori 2016 Jedinstvena Rusija koalicija omladina Saradnja


SLUŽBA HITNE MEDICINSKE POMOĆI U NOVOM RUHU – Dom zdravlja Tuzla\n23sep 23 Septembra, 2016\nU obnovljenim i adaptiranim prostorijama Službe hitne medicinske pomoći Doma zdravlja Tuzla, smještene su dvije ordinacije, soba za reanimaciju, opservacija, stomatološki blok, te zaseban pedijatrijski blok.\nPodsjećamo da su budžetskim sredstvima Grada Tuzla,izvršeni građevinsko-zanatski radovi, te radovi na rekonstrukciji vodovodne i kanalizacione infrastrukture i mašinskih i elektro instalacija. Rekonstrukcijom prostorija službe Hitne medicinske pomoći Tuzla, majke sa djecom će dobiti posebno mjesto, čekaonicu i pedijatrijski blok. Postojeće prostorije za pacijente su proširene, tako da će pacijentima, za razliku od dosadašnjeg stanja, na raspolaganju biti još jedna prostorija namijenjena za praćenje ili opservaciju.\nSvečanu vrpcu a time i primopredaju adaptiranih prostora presijekli su Gradonačelnik Tuzle Jasmin Imamović,Predsjedavajući Gradskog Vijeća Jozo Nišandžić i Direktor Doma zdravlja prim.dr.Suad Bijedić.\nDio navedenih sredstava utrošen je i na adaptaciju i nabavku opreme za otvaranje Stomatološke ambulante u Lipnici.Ovim činom a isti dan naši sugrađani iz Lipnice nakon dugo vremena dobili su modernu Stomatološku ambulantu koja će im biti na raspolaganju u radne dane a samim tim i kvalietniju zdravstvenu zaštitu kada je u pitanju ova oblast medicine.\nNaredni period a u okviru što bolje zdravstvene zaštite naših sugrađana planirano je otvaranje Ambulante Službe opšte/porodične medicine u Domu penzionera u Tuzli kao i Ambulante u Ši Selu.Ovim projektima za koje je sredstva takođe obezbijedilo Gradsko vijeće značajno će se poboljšati kvalitet pružanja zdravstvenih usluga našim sugrađanima.


Foto: N.N. | Opalo interesovanje za otkup duvana\nSrna 08.02.2019 08:47\nŠAMAC - Zainteresovanost za otkup duvana sorte "berlej" na području Posavine u prošloj godini bila je u padu, dok je za sortu "virdžinija" u porastu, rekao je Srni direktor Poljoprivredne zadruge "Obudovac" Maksim Petrović.\nOn je naveo da je Poljoprivredna zadruga "Obudovac" u prošloj godini otkupila 84 tone duvana "virdžinija" i pet tona "berleja", a 2017. godine 67 tona "virdžinije" i 11 tona "berleja".\n"Interesovanje za `berlej` u padu je zbog poskupljenja energenata i repromaterijala, te zbog neizvjesnih poslova. Nešto smo u listu `berleja` prodali Fabrici za proizvodnju, preradu i otkup duvana `Bosanac` iz Orašja, dok je oko 55 tona obrađene `virdžinije` u fazi nuđenja kupcima iz inostranstva", rekao je Petrović.\nOn je naveo da ova zadruga posluje sa 40 proizvođača iz Posavine i 10 iz Semberije, te da semberski proizvođači imaju problema sa sušnim godinama, kada nemaju dovoljne količine vode.\n"Veliki dio naših proizvođača imaju sisteme za navodnjavanje koje su nabavili zahvaljujući podršci Vlade Republike Srpske poljoprivrednicima", rekao je Petrović.\nOn je dodao da je u toku isplata poljoprivrednim proizvođačima, koja zavisi od dinamike prodaje duvana, a do sada su isplatili oko 55 odsto.\nPetrović kaže da su poljoprivredni proizvođači nezadovoljni premijom Ministarstva poljoprivrede, šumarstva i vodoprivrede Republike Srpske za ovu godinu koja iznosi 25 feninga po kilogramu proizvedenog duvana, što je do sada najniža cijena.\n"Kada je riječ o opštinskim premijama one iznose 10 feninga i to je prihvatljivo", rekao je Petrović.\nPad cijene svijetle sirove nafte\nZabranjen uvoz više od 20 tona kornišona\nEU sprema ekonomski "napad" na SAD\nGrad koji ima sopstvenu valutu


► Dimitrije Boarov: Novo razmatranje o Jugoslaviji\nIako je praktično nestala još pre 27 godina, Jugoslavija očigledno ponovo provocira istraživanja i izjašnjavanja u Srbiji.\nEvo, u poslednjih nekoliko sedmica održano je nekoliko prezentacija knjiga i panela posvećenih pokojnoj državi, što upućuje na zaključak da se istraživači i javnost već pripremaju za iduću godinu, kada pada stogodišnjica formiranja Kraljevstva Srba, Hrvata i Slovenaca, 1. decembra 1918. godine. Odmah da kažemo, prema onome što se sada govori o Jugoslaviji, stiče se utisak da će obeležavanje ovog jubileja više biti iskorišćeno za započinjanje novih međunacionalnih svađa, odnosno svađa među novostvorenim državama na tlu nekadašnje države, nego što će se učiniti pokušaj da se doista utvrdi da li je Jugoslavija bila “propuštena prilika ili politička iluzija”, kako je bio naslovljen poslednji panel o jugoslovenskom pitanju u beogradskom hotelu “Metropol”.\nAko krenemo izvesnim redom, ova “jugoslovenska jesen” u Beogradu počela je pre mesec dana kada je Helsinški odbor u Srbiji predstavio svoju knjigu “Jugoslavija u istorijskoj perspektivi”, jedan ozbiljan zbornik priloga doista respektabilnog kruga saradnika iz svih nekadašnjih federalnih jedinica SFR Jugoslavije (Roksandić, Rastoder, I. Goldštajn, Jančeva, Litovski, Repe, L. Perović, Limani, Bešlin, Duda, Gligorov, Makuljević, Jakovina, Velikonja i S. Milošević). Priroda ovog zbornika, da se učini pokušaj da se u jedne korice stave pogledi na Jugoslaviju iz nekadašnjih njenih republika i pokrajina, te da se uoči šta je ta državna tvorevina značila za nacije i građane svih krajeva Jugoslavije, u nekim prilozima donosi niz temeljnih, a negde i gotovo “novih pogleda” na prvu i drugu Jugoslaviju i na uzroke njene propasti posle više od 70 godina trajanja. Samo u nekoliko priloga to “novo” se više izražava kao potpuna negacija bilo kakvog doprinosa Jugoslavije razvoju date republike ili pokrajine nego što joj se priznaju bilo kakve zasluge, bar one modernizacijske. Ipak, ova knjiga Helsinškog odbora ima uglavnom zavidan istoriografski nivo i valjalo bi o njoj zasebno pisati.\nDrugi krug diskusija o Jugoslaviji poslednjih dana u Srbiji izaziva knjiga Sergeja Flerea i Rudija Klanjšeka (naučnika iz Maribora), koju je izdao i feljtonizirao beogradski dnevnik Danas, a čiji pun naslov glasi: “Da li je Jugoslavija morala da umre ... ili kako su etničke komunističke elite kontinuitetom svojih svađa dovele do neizbežnog kraha SFRJ”. Ova zanimljiva knjiga postavlja dijagnozu (recimo to uz nužnu simplifikaciju) da praktično proizlazi da Jugoslaviji nije bilo spasa, pre svega zbog toga što, kako autori kažu na jednom mestu, “nasuprot nacijama, Jugoslavija je bila bez kulturnog jezgra”. Naime, obnavljajući Jugoslaviju, komunisti su potpuno priznali nacije unutar nje, smatrajući da se “divlji konji” nacionalizama mogu obuzdati formulom “bratstva i jedinstva” naroda Jugoslavije. Ta formula je kasnije modernizovana sadržinski ispražnjenim “zajedništvom naroda i narodnosti”. Ni bratstvo, ni jedinstvo, ni zajedništvo nisu mogli da obezbede prostor za spomenuto “kulturno jezgro Jugoslavije”, zaključuju autori, jer je “politička religija”, koja je trebalo da predstavlja agens tog jezgra, potpuno propala u vreme jugoslovenskog razlaza. Naime, ta politička religija bio je socijalizam, pa kad je on propao na univerzalnom planu, propala je i Titova Jugoslavija.\nZanimljivo je primetiti da su se “vezivnim tkivom” SFR Jugoslavije, istina na jedan čini se prilično pojednostavljen način, bavili i neki učesnici gore već spomenutog panela “Jugoslavija – propuštena prilika ili politička iluzija”, pa je na sesiji “Od Krfske deklaracije i zajedničke države do jugosfere” profesor iz Ljubljane Božidar Jezernik procenio da je “Titovom smrću nestalo ’vezivno tkivo’ koje je povezivalo republike bivše Jugoslavije”. On je tome, prema novinskim izveštajima, dodao da je nacionalizam uslov za opstanak jedne zemlje, a nije bilo “jugoslovenskog nacionalizma”. I još neki učesnici ovog panela spominjali su pitanje nedostatka “jugoslovenskog identiteta”, pa se nakon države (kao u Italiji) nije mogla stvoriti ni nacija koja bi joj bila uzdanica.\nMeni se čini, kao što sam već na početku ovog teksta izneo kao prvu impresiju na vesti o najnovijim raspravama o Jugoslaviji i njenoj propasti, da smo još daleko od otkrića “jugoslovenske tajne” i da će još niz godina istraživanje rađanja i umiranja ove države biti opterećeno različitim političkim interesima država koje su stvorene na nekadašnjem “jugoslovenskom prostoru”, kao i zajedničkom averzijom svih naslednica prema federalnom političkom ustrojstvu bilo koje države, uopšte uzev.\nZamrznuti sukobi istrajavaju jer su nastali kao posledica neuspešnih secesija ili aneksija. Koje su, opet, te secesije i aneksije, bile razlozi, motivisale politiku raspada Jugoslavije praktično...\nSamoopređeljenje: 'Srpska država Srbija' podrazumeva paralelne strukture\nLista "Samoopređeljenje" saopštila je danas da u potpunosti stoji iza svega što je izjavio njen nosilac Sulejman Ugljanin, navodeći da pod terminom "srpska država Srbija"...


Radmanović je danas u Beogradu, na zasedanju Skupštine Interparlamentarne unije, izrazio nadu da će BiH rešiti političku krizu, saopšteno je iz Parlamentarne skupštine BiH.\nOn je u obraćanju učesnicima Skupštine podsetio na činjenicu da ni godinu dana nakon održanih demokratskih izbora još nije formirana vlast i izabran Savet ministara, a kao razlog naveo je snažan strani uticaj i unutrašnje političke kotroverze, navodi se u saopštenju.\nZamenik predsedavajućeg Predstavničkog doma parlamenta BiH pozvao je parlamentarce da budu promoteri političkog dijaloga, rešavanja kriza, te uspostavljanja sadržajnih međudržavnih odnosa, kako u regionu Balkana, tako i širom sveta.\nRadmanović, koji zajedno sa zamenikom predsedavajućeg Doma naroda parlamenta BiH Nikolom Špirićem predvodi delegaciju BiH na zasedanju Interparlamentarne unije, govorio je u okviru centralne teme plenarne sesije posvećene ulozi i mehanizmima parlamenata u jačanju međunarodnog prava i regionalne saradnje.\nPlenarno zasedanje Skupštine Interparlamentarne unije biće nastavljeno sutra, kada će parlamentarci iz celog sveta obeležiti i 15. oktobar, Međunarodni dan demokratije, koji je ustanovljen upravo na inicijativu Interparlamentarne unije.


APATINCI SE PRIKLJUČILI NARODNOJ INICIJATIVI, BLOKIRAN PUT KA SOMBORU | Radioapatin\nAPATINCI SE PRIKLJUČILI NARODNOJ INICIJATIVI, BLOKIRAN PUT KA SOMBORU\nBLOKADA SAOBRAĆAJA PROTEKLA BEZ INCIDENATA\nPozivu ekoloških organizacija i kampanje Kreni-pokreni na blokade puteva danas su se odazvali i građani apatinske opštine, koji su se okupili na izlazu iz grada u pravcu Sombora i blokirali put kod NIS-ove benzinske pumpe.\nDvočasovna blokada puta Apatin – Sombor protekla je mirno, dostojanstveno, bez stranačkih i drugih obeležja. Zabeležen je samo jedan sitniji verbalni incidenat između jednog vozača, kome nije dopušteno da prođe i jednog od učesnika blokade. Razmenjeno je nekoliko uvredljivih reči, nakon kojih je vozač okrenuo automobil i uputio se na zaobilazni put. Nezvanično saznajemo da će protiv obojice biti podnete prekršajne prijave za vređanje.\nNa protestu je primećeno i desetak policajaca u civilu. Učesnici blokade su snimljeni i protiv njih će takođe, kako nezvanično saznajemo, biti podnete prekršajne prijave.\nInače, policija je istovremeno, dok je trajala blokada, kod raskrsnice prema Kupusini i u Somborskoj ulici, vozila usmeravala na alternativne pravce, tako da blokiranih automobila kod NIS-ove pumpe gotovo da i nije bilo.\nReagujući na današnje blokade, MUP je obavestio javnost i upozorio učesnike da je “svaka blokada saobraćaja kršenje zakona, kao i održavanje neprijavljenih skupova”.\nBlokade, organizovane istovremeno širom Srbije, su vid protesta građana zbog najavljenog otvaranja rudnika litijuma, pre svega kompanije Rio Tinto i usvajanja Zakona o eksproprijaciji i referendumu, koji bi trebalo da olakšaju investicije u ove rudnike.


Srbija je jedan od izuzetaka, prenosi prenosi "Euronews" i dodaje kako je naša zemlje imala slične brojke u avgustu kao sredinom aprila.\nČini se i da Hrvatska, Grčka i Malta beleže porast slučajeva sa još većim brojevima tokom prošle nedelje u poređenju sa prvim talasom, dok je Češka Republika zabeležila je novi rekord 8. septembra sa 1.161 novoobolelim.\nNeke od najpogođenijih evropskih zemalja su Belgija, Italija i Velika Britanija (6. septembra premašila 2.000 slučajeva dnevno), koje takođe beleže porast, ali ni približno brojevima u martu i aprilu, bar za sada.\nAkcije na zaustavljanju potencijalnog širenja virusa u drugom talasu epidemije već su preduzele Francuska, Poljska, Holandija i Španija, u kojima postoji veliki strah.\nPočetak drugog talasa?\nTamo sumnjaju da je drugi talas već počeo, a Francuska je 4. septembra prijavila 8.975 novih slučajeva, što je najviši dnevni broj zabeležen od početka pandemije.\nJedna od činjenica koja delom objašnjava veliki broj slučajeva u pojedinim zemljama jeste i sprovođenje daleko više testiranja nego tokom prvog talasa korona virusa.


Parlamentarni izbori sa beogradskim? - 28.09.2017, Sputnik Srbija\nParlamentarni izbori sa beogradskim?\nSvi su izgledi da na birališta u decembru neće izaći samo stanovnici srpske prestonice već bi i stanovnici ostatka Srbije mogli da uzmu olovke u ruke i da... 28.09.2017, Sputnik Srbija\n09:36 28.09.2017 (Osveženo: 15:28 29.10.2021)\n© AP Photo / Darko VojinovićIzbori 2017, Srbija\nSvi su izgledi da na birališta u decembru neće izaći samo stanovnici srpske prestonice već bi i stanovnici ostatka Srbije mogli da uzmu olovke u ruke i da izaberu novu Vladu Srbije, saznaje „Alo!“.\nList piše da bi sve češći neosnovani napadi na srpske ministre, kao i činjenica da će dobar deo glasača (u Beogradu) izaći na izbore, mogli presudno da utiču na predsednika Srbije i lidera Srpske napredne stranke Aleksandra Vučića da odluči da proveri i poverenje građana u Vladu Srbije, pa da se istovremeno sa beogradskim raspišu i vanredni parlamentarni izbori.\nSve češći napadi na Vladu, a naročito na pojedine ministre, mogli bi da budu okidač za raspisivanje vanrednih parlamentarnih izbora. Postoji mogućnost da aktuelna vlada posle nekoliko meseci rada proveri poverenje koje uživa među građanima, a kako bi se smanjili troškovi, ti izbori mogu biti održani zajedno sa onima za gradonačelnika Beograda, koji su takođe veoma važni — navodi dobro obavešteni izvor ovog lista i dodaje da bi to bilo bolje rešenje od rekonstrukcije Vlade.\n„Alo“ navodi da njihova saznanja potvrđuju i politički analitičari, koji ističu da, ako je u planu promena većeg broja ministara, ima smisla ići na parlamentarne izborem i ističu da opozicija ne bi „preživela” parlamentarne izbore u skorije vreme.


Zastupnici Skupštine KS, sa 19 glasova za i 12 protiv usvojili su rebalans budžeta KS za ovu godinu koji je uvećan za 82 miliona te trenutno iznosi 851.680.835 KM.\n- Ovo jesu značajna sredstva i ja se iskreno nadam da ćemo imati priliku i da neke započete projkte ranijih godina uspijemo konačno privesti kraju. S druge strane, imam osjećaj da imamo puno novca, ali da ne znamo kako da ga potrošimo. Nažalost, nemamo niti jedan veći značajniji projekt koji bi mogao da pokrene priču o kojoj mi iz Saveza za bolju budućnost govorimo već osma godina, nešto kapitalno da ostavimo iza sebe, iza ovog mandata. Da li je to transverzala koju već radimo 40 godina ili rekonstrukcija dotrajale vodovodne mreže ... To me zabrinjava - rekao je Rađo,.\nŠef Kluba SDA Mirza Čelik istakao je da je bilo puno polemike kada je u pitanju rebalans budžeta KS, ali da se njihov klub i prije početka sjednice izjasnio da će podržati ovakav rebalans.\n- Imamo određeni priliv sa većeg nivoa i evo mi smo to raspodijelili u korist svih onih koji konzumiraju potrebe budžeta, a to su građani KS. Naravno da će se osjetiti ovaj rebalans u samom KS - istakao Čelik.\nS druge strane zastupnici Naše stranke nisu podržali predloženi rebalans budžeta. Nijedan od 15 amandmana koji su uložili na prijedlog izmjene i dopune Budžeta KS Skupština i Vlada nisu usvojile.\nPredloženi rebalans budžeta ostao je i bez podrške nezavisnih zastupnika koji su mišljenja da se radi o predizbornom budžetu.\nSelektor košarkaške reprezentacije BiH Duško Vujošević počasni građanin KS


Glavni i odgovorni urednik portala Novi Standard je rekao da pritisak SAD na Srbiju neće biti tako jak\nPink.rs 17. 07. 2017. 12:48\nGlavni i odgovorni urednik poratala Novi Standard Željko Cvijanović rekao je povodom posete predsednika Srbije Aleksandra Vučića Vašingtonu, i eventuaolnim pritiscima SAD-a, da se na Srbiju sad ne ide tako oštro, kao ranije zbog kako je ocenio velike geopolitičke konkurencije.\nOn je gostujući u jutarnjem programu televizije Pink rekao da nije samo Rusija konkurencija SAD, već je to i Nemačka i misli da pritisak na Srbiju neće biti tako jak.\n- Osim što im je sve manje drago da se tu pojavljuje Rusija, sve manje im je drago da se tu pojavljaju Nemačka i sve manje je SAD bliska evropska opcija Srbije, na način na koji to nije i NATO opcija Srbije - ocenio je.\nPrema njegovom mišljenju SAD je drago što je Srbija spremna da pregovara o Kosovu i oni misle da je došlo vreme da Srbija na ovaj ili onaj način prizna Kosovo.\n- Mislim da će jači pritisak biti napravljen u tom pravcu, možda i prvi pritisak oko Rusije i služi da se popusti na kosovskom pravcu, ali se nadam da do toga neće doći. Naravno da će pregovori sa Kosovom biti nastavljeni, ali nadam se da neće doći do srpske saglasnosti da Kosovo bude primljeno u UN- rekao je Cvijanović.\nCvijanović je rekao da je jedina moguća politika u Srbiji upravo politika Vučića da ostane na dosadašnjoj politici bez obzira na pritiske i to je jedini način da se pomire ti pritisci koji dolaze uglavnom sa zapada.\nGlavni i odgovorni urednik portala Standard rekao je i da je danas u Srbiji najteža tema u ovom momentu štrajk u Fijatu i mogućnost da ova firma ode iz Srbije.\nOn je gostujući u jutarnjem programu televizije Pink rekao da su sa Fijatom mnoge stvari na samom početku urađene pogrešno i to se krilo, dodajući da prema njegovom mišljenju sada cenu plaća pre svega Srbija.\n- Plašim se da će cenu platiti radnici i Srbija i da u ovom trenutku za radnike nema dobrog rešenja. Oni mogu ili da rade za nisku cenu ili da ne rade uopšte - ocenio je Cvijanović.\nŽELJKO CVIJANOVIĆ, NOVINAR...\nCVIJANOVIĆ: SAD želi...\nUREDNIK "NOVOG STANDARDA" ZA...\nNI MOSKVA NI VAŠINGTON, TREBA...


Dani berbe grožđa u Vršcu od 16. septembra - Dan u Beogradu\nNaslovna » BG špijun » Dani berbe grožđa u Vršcu od 16. septembra\nAh Neša 6. septembar 2011. BG špijun Postavite komentar\nOd 16. do 18. septembra u Vršcu će biti održani 54. Dani berbe grožđa.\nTurističko privredna manifestacija počeće dan ranije, kada će biti „dočekan“ Grožđebal uz besplatno vino, kobasice i tamburaše, od 17.00 na vidikovcu kod Crkve Svetog Krsta. Glavni program počinje 16. septembra od 17.00 kada će biti održana zabava u centru, uz Vatromet, izložbu grožđa i vina, koncert i izbor za Miss berbe 2011.\nTokom vikenda biće organizovan i bogat program za decu, maskenbal, nekoliko koncerata i atraktivna karnevalska povorka (18. sep. od 12.00). Popularan program koji čini ovu manifestaciju je „Put vina“, a u pitanju je obilazak vršačkog vinogorja i vinskih podruma uz degustaciju vina. Organizator je TO opštine Vršac. (DuB)\nTagovibg špijun manifestacija vršac\nPrethodni Grafike iz zbirke „Rajko Mamuzić“\nSledeći Akcija dobrovoljnog davanja krvi Ambasade SAD


Home/SPEKTAR/Komandant Raketnih strateških snaga Rusije: Za Sarmat ne postoji protivraketna odbrana, a neće postojati ni u narednim decenijama\n26. маја 2022.\tSPEKTAR 1 komentar\nNova ruska interkontinentalna balistička raketa „Sarmat” može da leti preko Severnog i Južnog pola, kao i po drugim putanjama, rekao je komandant Strateških raketnih snaga Sergej Karakajev u programu „Vojni prijem” TV kanala Zvezda.\nOn je objasnio da se mogućnost promene pravca leta ostvaruje zbog odnosa snage i težine novog raketnog sistema.\n„Sa naše putanje kroz Severni pol , ako je potrebno, moguće je ostvariti putanju kroz Južni pol, koji danas, u principu, nije zaštićen. A postoje i mogućnosti za druge putanje – u smislu mogućnosti lansiranje u svemir“, primetio je Karakajev.\n„Energetske mogućnosti novog raketnog sistema, uzimajući u obzir postojeću borbenu opremu i kompleks sredstava za odbranu, danas govore da za raketni sistem Sarmat ne postoji protivraketna odbrana, i verovatno neće postojati u narednim decenijama“, dodao je komandant Strateških raketnih snaga.\nKarakajev je pojasnio da je jedan od elemenata prevazilaženja raketne odbrane smanjenje dela ubrzanja rakete nakon lansiranja. Prema njegovim rečima, „Sarmat” ubrzava skoro jednako brzo kao lake čvrste rakete, uprkos tome što je od tipa koji sporije povećava brzinu.\nPored toga, naglasio je komandant Raketnih strateških snaga, očekuje se da će Sarmat ostati u upotrebi 50 godina, jer karakteristike rakete i njena pouzdanost to dozvoljavaju.


GSM SIM Kartica (Nekog od operatera mobilne telefonije)\nBEOSKY (Provajder za podršku)\nPomoću GPS/GSM/GPRS prijemnika se određuje trenutna pozicija, brzina i smer kretanja vozila, na osnovu tih podataka uređaj računa pređeni put, vreme vožnje i trajanje pauza. Ove informacije u unapred određenim periodima uređaj šalje serveru a server prosleđuje računarima koji su definisani kako dispečerski, to može biti jedan ili više.\nKorisnik u bilo kojem trenutku pomoću računara sa internet priključkom, sa svojim korisničkim imenom i lozinkom može pristupiti desktop aplikaciji ili web internet stranici za praćenje vozila. Na stranici za praćenje se prikazuju sva trenutna vozila koja se kreću nekom rutom u realnom vremenu i svi podaci koji su pristizali 3 meseca unazad. Korisnik može proveriti trenutnu poziciju svih vozila na elektronskoj karti, pratiti njihovo kretanje, ili može nakon izbora vozila za period koji odredi, pregledati rutu kretanja, brzinu, pređenu kilometražu, vreme vožnje, dužinu pauza itd.. Možete programirati različita područja vezana za geografske kordinate i dobijati izveštaje o ulasku ili izlasku nekog vozila iz označenog područja. Pored osnovnih parametara, brzine, smera kretanja i tačne pozicije, uređaj ima mogućnost slanja više različitih statusa, koje može da detektuje, a to su nivo napona akumulatora, detekciju otvaranja - zatvranja vrata i prtljažnog prostora, aktiviranje panik tastera, kao i posebno definisanih tastera od strane krajnjeg korisnika. Uređaj je projektovan tako da mu je glavno napajanje dovedeno sa glavnog akomulatora vozila, a po nestanku napajanja uređaj nastavlja rad sa pomoćnom baterijom. Baterija je tipa Li-ion 3.7V 950mAh, i obezbeđuje uređaju autonomiju rada minimalno 6 sati. Dužina trajanja baterije zavisi od režima rada uređaja, kao i od osnovnih podešavanja, ako je uređaj podešen da se javlja ređe i baterija će duže trajati.\nUvid u vaša vozila na ovaj način, uveliko će poboljšati organizaciju voznog parka, smanjiti gubitak vremena, doprineti bržu isporuku robe i utrošak goriva svesti na racionalnu meru. Ovaj sistem je u velikoj primeni i kao zaštita svih vrsta vozila i plovnih objekata, pogodan je sto mozete u svakom momentu preko web ili desktop aplikacije pristupiti lokaciji vozila i dobijati sms obaveštenje o neovlašćenom pomeranju.\nSistem se može koristiti i u romingu, korisnici kojima je potreban uvid svoje flote koja se kreće po drugim zemljama, mogu takođe da koriste ovaj sistem, uspešno je implementiran u Srbiji, zemljama u okruženju i celoj Evropi.\nO cenama i pojedinim detaljima koji nisu navedeni, možete nas kontaktirati putem e-maila ili direktno na telefone ovde...\nUŠTEDA I DO 30%


U subotu akcija "Pješačenjem do zdravlja"\nU subotu akcija “Pješačenjem do zdravlja”\nČlanovi Planinarskog društva “Željezara“ ovog vikenda organiziraju treću akciju “Pješačenjem do zdravlja – svi na Smetove, svi na snijeg“.\nU okviru manifestacije, koja se realizira u subotu, 1. februara pod pokroviteljstvom Općine Zenica, članovi ovog planinarskog društva bit će na usluzi građanima koji se odluče da učestvuju u pješačkoj aktivnosti na relaciji Zenica-Smetovi, u dužini od oko osam kilometara.\nPolazak svih učesnika akcije “Pješačenjem do zdravlja” je oko 08:30 sati ispred Tržnog centra Džananović“, a dolazak na terene Sportsko-rekreativnog centra Smetovi planiran je oko 13 sati.\nOrganizatori su za sve učesnike akcije u planinarskom domu na Smetovima obezbijedili čaj i planinarski ručak, a skijašima će na usluzi biti besplatno korištenje ski lifta.\nSvoje učešće na manifestaciji najavili su članovi desetak planinarskih društava iz drugih gradova u BiH, članovi dva planinarska društva iz Srbije i jedno planinarsko društvo iz Hrvatske, s kojima Planinarsko društvo “Željezara” već godinama sarađuju.


Pristup inovacijama „odozdo prema gore” je pri samom dnu lestvice modernih korporativnih vrednosti - ATA Stars\nHome/Vesti - ostalo/Kompjuteri i tehnika/Pristup inovacijama „odozdo prema gore” je pri samom dnu lestvice modernih korporativnih vrednosti\nČak 88% lidera u oblasti inovacija slažu se sa tim da uspešne organizacije podstiču inovacije na svakom nivou i unutar svakog tima. Ipak, samo 16% kompanija uključuju ‘osnaživanje pojedinaca’ kao neophodan deo svoje korporativne kulture. Ovo je nalaz istraživanja o višim donosiocima odluka koji su uključeni u proces inovacija, koje je uz pomoć nezavisne istraživačke kompanije Savanta sprovela kompanija Kaspersky.\nLinearni pristup inovacijama ukazuje na to da viši menadžment inicira ovaj proces dok su podređene uloge uključene samo u njegovo izvršavanje. Ipak, ovo predstavlja razlog za brigu jer mnogi koji se nalaze na višim menadžerskim pozicijama u preduzeću mogu da previde poslovne prilike koje zaposleni koji direktno komuniciraju sa klijentima ili razvijaju proizvode mogu da prepoznaju.\nZato apsolutna većina lidera u oblasti inovacija veruju da, kako bi bile uspešne, organizacije treba da neguju inovativni način razmišljanja u čitavoj kompaniji. To će stvoriti radnu atmosferu u kojoj se svi osećaju prijatno da podele svoja razmišljanja o novim načinima rada. Osim toga, 65% smatra da su inovacije efektivnije kada su ih generisali zaposleni.\nPovezana vest: Samsung predstavio seriju Galaxy NotePRO i TabPRO na CES-u 2014\nBez obzira na to, samo 16% ispitanika smatra da njihove organizacije ‘osnaživanje pojedinaca’ smatraju ključnim aspektom njihove korporativne kulture. Dok se nalazi na pretposlednjem mestu na listi najčešćih vrednosti, njegova pozicija je viša na listi vrednosti koje su bitne za inovativnost.\nZanimljivo je i to da raznolikost takođe zauzima višu poziciju kao vrednost koja je potrebna za uspeh. Ovo ukazuje na činjenicu da su za inovacije potrebna multikulturalna okruženja i ljudi sa različitim poreklom kako bi se podstakla raznovrsnija mišljenja i ideje.\nPovezana vest: Nova Galaxy Note10 serija pametnih telefona zvanično predstavljena u Beogradu\nRazlika između trenutnih vrednosti i onih koje su potrebne za uspeh u budućnosti\n„Kako bi ostvarili potpuni inovativni potencijal, nije dovoljno imati inovacijama posvećeno odeljenje. Najbolji rezultati se postižu kada svaki zaposleni ima mogućnost da iznese svoj stav i može da doprinese svojim idejama. Poslovni lideri treba da podstiču i iniciraju ovaj proces u svojim organizacijama. Rukovodilačko iskustvo i saznanja su i više nego korisni tokom kasnijih faza kako bi se obećavajuće ideje uskladile sa strategijom kompanije,” komentariše Vitali Mzokov (Vitaly Mzokov), direktor Innovation Hub-a u kompaniji Kaspersky.\nKako bi podržala pristup inovacijama odozdo prema gore, kompanija Kaspersky predlaže sledeće:\nRedovno ističite značaj inovacija u internoj komunikaciji. Ovo treba praktikovati i na C-nivou i kroz individualnu sinhronizaciju sa menadžerima tima.\nImplementirajte program koji zaposlenima omogućuje predlaganje novih poslovnih ideja i mogućnosti. Uspostavite jasan kriterijum za selekciju, revizijske postupke i odbor koji bira ideje koje najviše obećavaju. Osim toga, motivišite zaposlene sa programom nagrađivanja za uspešne koncepte.\nKako biste unapredili ne samo generisanje ideja već i projekte vezane za njihovo izvršavanje, organizujte odeljenje u kome će zaposleni raditi na svojim odabranim idejama. Ono treba da bude odvojeno od osnovnih delatnosti preduzeća i da bude isključivo posvećeno inovacijama. Oni i dalje mogu da koriste resurse i stručnost kompanije, ali treba da imaju autonomiju od mehanizama koji mogu da priguše startap način razmišljanja. Primera radi, ovo pododeljenje svoje hipoteze može da testira na odanim klijentima, kako bi na osnovu povratnih informacija unapredilo ponudu.\nPovezana vest: LG Smart uređaji za kuću\nIzveštaj u celosti dostupan je na linku.\nBy ATA Stars Redakcija|2020-11-17T19:14:07+01:00novembar 16th, 2020|Kompjuteri i tehnika|0 Comments


SDA: Posle Jelke i Deda Mraza ocekujemo slamu i jaslice\nTanjug 29. decembra 2021. 11:08\nSARAJEVO – Pravi rat bilbordima sa simbolima Nove godine, Jelkom i Deda Mrazom, odvija se, za sada, u dvema opštinama BiH Zenici u Bužimu, u kojima živi većinsko muslimansko stanovništvo.\nNakon što su se u Zenici pojavili reklamni bilboardi na kojima je pisalo da „Jelka, Deda Mraz i Nova godina nisu deo tradicije islama i Bošnjaka“, a koji su kasnije prefarbani, oglasili su se iz Naše stranke u ovom gradu.\nOni čestataju, kako kažu, odlučnim građanima na buntu i ističu da je ovo veliko “ne” podelama.\n“Ne oduzimajući pravo bilo kome na mišljenje i zakupljivanje ne baš jeftinih bilboarda, mi u Našoj stranci imamo poruku: Jelka, Deda Mraz i Nova godina jesu i ostaće tradicija građana Zenice! Baš kao što su to Bajram, ramazan, Prvi maj, božići, Uskrs i Vaskrs te brojni drugi praznici koji su Zeničanima i Zeničankama uvek služili da se što više zbliže jedni s drugima, a ne da se jedni od drugih distanciraju”, naveli su iz Naše stranke.\nPoručili su da će narod koji je sebe nepovratno ugradio u Zenicu, slaviti u njoj šta on želi a ne šta mu neko kaže da sme ili ne sme.\n„Kao i dosad, sve osim podela”, poručili su iz Naše stranke.\nBilbord u Zenici je osvanuo nakon što je sličan u Bužimu uklonjen, a na kojem je pisalo “Srećan Božić i Nova godina”.\nInicijator uklanjanja bilborda u Bužima je bila Stranka deokratske akcije Bakira Izetbegovića doživljavajući novogodišnje poruke kao provokacija.\nBilbodom u Bužimu na kojem je pisalo „Srećan Božić i Nova godina“, praznike su čestitali premijer USK Mustafa Ružnić i predsedavajući skupštine Rasim Halkić.\nČestitka se, međutim, nije dugo zadržala na bilbordu, zbog nezadovoljstvo bužimske SDA, koji su je doživeli kao provokaciju, jer se, kažu, prvi put pojavila u Bužimu.\nIz SDA Bužima su saopštili da je je to čisto bošnjačka sredina uz zahtev da se bilbord ukloni hitno o trošku nalogodavca.\nUz zahtev da nadležni, koji su inicirali postavljanje ovog bilborda, upute izvinjenje stanovnicima Bužima, iz Oopštinskog odbora SDA su poručila da, kako kažu, „ovakva praksa više nikad ne može i ne sme biti ponovljena“.\n„Jer, ako ovo dozvolimo sada iduće godine ne bi nas začudilo da u centru grada donesu slamu i jaslice”, navodi se u saopštenju.\nOba slučaja izazvala su oštra reagovanja za i protiv bilborda.\nU Bužimu i Zenici živi većinsko muslimansko stanovništvo. Muslimani imaju svoju Hidžretku novu goidnu i za njih su simboli poput Jelke i Deda Mraza neprihvatljivi.


BH novinari: Javni protest zbog otpuštanja novinara u Oslobođenju i drugim medijima | BH novinari\nBH novinari: Javni protest zbog otpuštanja novinara u Oslobođenju i drugim medijima\nSarajevo, 13.04.2020. – Upravni odbor Udruženja /udruge BH novinari poziva medijske poslodavce u BiH, vlasnike medija i članove uprave da zaustave otpuštanja novinara i drugih medijskih djelatnika, kao ekonomsku mjeru i odgovor na finansijsku krizu unutar medijske industrije, izazvanu epidemijom koronavirusa i drastičnim smanjenjem komercijalnih i drugih prihoda.\nSa žaljenjem i protestom BH novinari su primili informaciju o otkazu ugovora o radu značajnom broju novinara i drugih medijskih djelatnika u kompaniji Oslobođenje, kao i najavu sličnih postupaka u najmanje 10 medijskih kuća iz različitih dijelova države.\nBH novinari pozivaju vlasnike i Upravu Oslobođenja da još jednom preispitaju svoju odluku, te pokušaju zadržati ljude, a tražiti druge, alternativne načine prevladavanja finansijskih teškoća. Svjesni smo potpuno činjenice da, kao udruga novinara, nemamo zakonskih ovlasti niti možemo određivati vlasnicima medija, pa tako ni vlasnicima Oslobođenja, kakve će ekonomske mjere donositi, ali možemo zahtijevati da smanjenje broja uposlenih, ako je nužno, bude provedeno na zakonit način, bez diskriminacije, u konsultaciji sa sindikatom uposlenika i uz punu zaštitu radnih i socijalnih prava novinara.\nUpravni odbor BH novinara upozorava također kako smanjenje broja uposlenih u medijima može samo privremeno zaustaviti ili odgoditi ekonomski kolaps koji prijeti svim medijima u BiH u narednih pola godine. Krizni štabovi, vlade na svim nivoima ili nadležne medijske organizacije još uvijek nisu donijele hitne mjere za ekonomski spas medijske industrije i očuvanje javne funkcije medija, što je bila njihova zadaća!\nZbog toga rezolutno pozivamo nadležne vlade, medijske institucije i međunarodne donatore da formiraju fond za hitnu pomoć medijima, čija će sredstva omogućiti produkciju profesionalnih i raznovrsnih medijskih sadržaja u javnom interesu. Od proglašenja vanrednih okolnosti i stanja nesreće u BiH, mediji i novinari su bili servis svih građana i ključni prenositelji informacija u vezi sa epidemijom koronavirusa, a da vlasti nisu ničim pokazale da su spremne pomoći medijima da finansijski opstanu. Ukoliko to ne urade u najskorije vrijeme, BH novinari će pozvati medije na bojkot svih press konferencija i događaja koje organiziraju nadležne vlasti i krizni štabovi u BiH.


HomeVestiU eksploziji u Kabulu poginulo 13 osoba među kojima ima i dece\nTalibani zatvorili bivšeg predsednika Karzaija.-U poslednja 24 sata evakuisano 19.000 ljudi iz Kabula\nAmerički vojnik u Kabulu (AP)\nKABUL – U eksploziji kod aerodroma u Kabulu poginulo je najmanje 13 osoba među kojima ima i dece, rekao je zvaničnik talibana za Rojters.\nOn je dodao da je povređeno i više talibanskih boraca.\nAP prenosi izjavu očevica koji tvrdi da je u eksploziji na aerodromu odakle na hiljade ljudi pokušava da napusti Avganistan, poginulo ili povređeno nekoliko ljudi.\nPentagon je potvrdio da se dogodila eksplozija, a prema prvim nezvaničnim informacijama reč je o samobilačkom napadu.\nAmerička ambasada u Kabulu upozorila je državljane SAD da hitno napuste zonu kod aerodroma Hamid Karzai u Kabulu, prenosi Tanjug.\nVelika eksplozija dogodila se danas kod aerodroma u Kabulu, izjavio je danas portparol američkog Pentagona Džon Kirbi i dodao da još nije poznato da li ima žrtava.\n„Možemo da potvrdimo da se dogodila eksplozija kod aerodroma u Kabulu. U ovom trenutku nije poznato da li ima žrtava. Kad budemo mogli iznećemo nove detalje”, naveo je Kirbi na Tviteru, (društvenoj mreži koja sarađuje sa vladom SAD).\nDrugi neimenovani američki zvaničnik rekao je da ima povređenih među Avganistancima, prenosi Si-En-En.\nO eksploziji na ulazu u aerodrom obavešten je i američki predsednik Džo Bajden, rekao je zvaničnik Bele kuće.\nPrema prvim informacijama, eksploziju je izazvao bombaš samoubica.\nTalibani zatvorili bivšeg predsednika Karzaija\nTalibani su stavili u kućni pritvor oduzeli obezbeđenje bivšem predsedniku Avganistana Hamidu Karzaiju i bivšem premijeru Abdulahu Abdulahu, koji je zvanično na čelu Visokog saveta za nacionalno pomirenje, javljaju svetski mediji\nHamid Karzai, bivši predsednik Avganistana (Video isečak)\nTalibani su u ponedeljak konfiskovali oružja iz Karzaijeve pratnje i oduzeli mu vozila, zbog čega se bivši predsednik udružio sa bivšim rivalom na predsedničkim izborima 2014. godine, preneo je Si-En-En.\nU poslednja 24 sata evakuisano 19.000 ljudi iz Kabula\nBEČ – Iz Avganistana je u poslednjih 24 sata zapadnim vojnim avionima sa aerodroma u Kabulu evakuisano oko 19.000 ljudi, saopštile su američke vlasti, a prenosi austrijska novinska agencija APA.\nPrema Pentagonu ukupno je iz Avganistana do sada evakuisano više od 88.000 ljudi.\n„Od kraja jula smo evakuisali oko 42.000 ljudi”, navodi Ministarstvo spoljnih poslova SAD, dodajući da je među njima bilo oko 4.500 američkih državljana.\nVelika Britanija je evakuisala svojim avionima od pada Kabula 12.279 ljudi, preneo je državni sekretar za odbranu Džejms Hipej.\nMeđu njima je bilo 6.380 Avganistanaca i 2.570 Britanaca i članova njihovih porodica, kao i 341 britanski diplomatski službenik i 38 državljana drugih zemalja.\nNemačka je prema podacima Bundesvera iz Avganistana evakuisala do sada 5.193 ljudi, od kojih 540 nemačkih državljana.\nInače, Nemačka danas završava misiju evakuacije građana, pet dana pred povlačenje američkih snaga.\nFrancuska će, prema podacima premijera Žana Kasteksa, evakuaciju nastaviti samo do sutra uveče.\nDo sada je više od 1.000 francuskih državljana evakuisano iz Avganistana i više od 2.000 Avganistanaca.\nŠpanija je, prema pisanju El Paisa evakuisala 1.242 lica, od kojih je 1.040 zatražilo međunarodnu zaštitu.\nOko 600 evakuisanih su bili lokalna radna snaga španske ambasade u Kabulu i pripadnici njihovih porodica, preneo je Tanjug.\nI zvaničan Madrid najavljuje da će sutra realizovati poslednji evakuacioni let.\nAustrija je, koristeći kapacitete drugih zemalja, do sada evakuisala 89 lica iz Avganistana, a prema podacima ministra inostranih poslova Aleksandera Šalenberga za evakuaciju je zamolilo još između 50 i 60 osoba, austrijskih državljana ili lica sa boravišnom dozvolom u Austriji.\nDanska, Mađarska, Belgija i Poljska okončale su evakuacione misije.\nBelgija je evakuisala više od 1.400 lica, Poljska oko 900, Danska oko 1.100 i Mađarska 540.\nU bazu Ramštajn sletelo 14.500 evakuisanih iz Avganistana\nBERLIN – Više od 14.500 evakuisanih iz Avganistana je do danas sletelo u američku bazu Ramštajn u Nemačkoj.\nNajveća američka vojna baza izvan SAD saopštila je da je oko 55 aviona američke vojske sletelo u tu bazu.\nOd prošlog petka Ramštajn je postao ključna baza preko koje se iz Avganistana izbavljaju lica koja su zatražila evakuaciju.\nViše od 3.500 evakuisanih je nastavilo putovanje na preko 16 letova u SAD.\n„Letovi će biti nastavljeni, najverovatnije, preko celog vikenda”, najavljeno je iz američke vojne baze u Nemačkoj.


Na posebnom računu Republike Srpske samo 21 milion KM!? - ISTOK - www.istokrs.com | Vijesti iz Istočne Hercegovine\nNa posebnom računu Republike Srpske samo 21 milion KM!?\nHome /Ekonomija, Republika Srpska/Na posebnom računu Republike Srpske samo 21 milion KM!?\nU odnosu na nekadašnju milijardu i po konvertibilnih maraka, suma na posebnim eskrou računa Republike Srpske je spala na svega 21 milion.\nPrema dokumentu Konsolidovanog izvještaja o izvršenju budžeta za 2018. godinu, na tom računu je bilo 81 milion maraka krajem godine, ali morale su se zakrpiti budžetske rupe pa je Vlada Srpske povukla 60 miliona.\nTakođe, institucije i preduzeća su imale obavezu da vrate 34, 9 miliona maraka do kraja prošle godine, što očigledno nisu uradile, pa je ukupan dug prema eskrou sada 94, 9 miliona maraka.\nIz PDP–a napominju da je i klirinški dug od 60 miliona maraka uplaćen na račun posebnih namjena, što je i dalje problematična suma, jer na kraju, kad se sve sabere u odnosu na 2007. godinu, ostalo je svega 1,6 odsto ukupnih sredstava koje su bile na tim računima, poručuje Jelena Trivić.\nOno što je javnosti poznato jeste da Fond zdravstvenog osiguranja Srpske i Robne rezerve RS treba da vrate po 14,5 miliona maraka. Vlada Srpske je takođe uzela 17 miliona za opremanje bolnice u Bijeljini, 2,9 miliona za rekonstrukciju Kliničkog centra i vodovodnu i kanalizacionu infratsrukturu. Rafinerija nafte Brod treba da vrati 400 hiljada maraka.\nNovac prikupljen na poseban račun od sukcesije i privatizacije državne imovine je nesebično trošen, a o vraćanju novca na eksrou račun niko nije razmišljao.\nEkonomisti podsjećaju da je taj novac prevashodno bio namijenjen za razvoj privrede i kapitalne investicije.\nEskrou račun samo je jedan primjer kako se funkcioneri odnose prema javnom novcu. Sredstva su upotrebljavana za krpljenje rupa za koje su odgovrni ti isti funkcioneri. Na netransparentno trošenje javnog novca godinama je upozoravala i Glavna služba za reviziju RS.\nŠta će se dogoditi kada na računu koji je služio kao rezerva za isplate plata i penzija više ne bude sredstava? Na ovo pitanje odgovora nema.\nU Foči na manifestaciji “Rastimo uz ples” nastupalo oko 300 mališana\nTri medalje za trebinjske džudiste na Malim olimpijskim igrama RS


Pravila o zaštiti privatnosti – Little Rice Boutique Inn, zvanični veb sajt | Pansioni u gradu Dali\nOva Izjava o zaštiti privatnosti se odnosi na veb sajt www.dodosguesthouse.com koji je u vlasništvu i kojim upravlja objekat Little Rice Boutique Inn. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.dodosguesthouse.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na 18687296789@163.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na 18687296789@163.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na 18687296789@163.com . Takođe, svoja pitanja i nedoumice možete da uputite lokalnim organima za zaštitu podataka.


Home > Bilateralni odnosi > Politička saradnja\nOdnosi Italije i Srbije doživljavaju trenutke konkretne i pozitivne dinamike: Italija je, zapravo, drugi trgovinski partner Srbije i jedan od najvećih stranih investitora, kao i suštinski podržavalac pristupanja Srbije Evropskoj uniji.\nItalija i Srbija su 2019. godine proslavile 140 godina diplomatskih odnosa, godišnjicu koja je dodatno dobila na značaju istovremenim obeležavanjem 10 godina od potpisivanja Strateškog partnerstva, započetog Zajedničkom deklaracijom od 13. novembra 2009. Tokom ove jubilarne godine, organizovane su značajne zvanične posete Srbiji, među kojima i poseta tadašnjeg premijera Đuzepea Kontea.\nOdnosi između dve zemlje, koji se mogu pohvaliti visokim nivoom saradnje na političkom, kulturnom, naučnom i ekonomskom planu, ostaju čvrsti i produktivni, što je potvrdila i nedavna poseta ministra spoljnih poslova i međunarodne saradnje Luiđija Di Maja, 22. juna 2021. godine.\nKulturni program Italije u Srbiji inspirisan je konceptom „Vivere all'Italiana“, odnosno celokupnim kulturnim nasleđem kojim se Italija može pohvaliti, a koje uključuje inovacije i istraživanja, uz realizaciju brojnih događaja inspirisanih temama vezanim za ekologiju i razvoj.\nPratite dešavanja u odeljku „vesti“ da biste bili u toku sa našim aktivnostima.


Broj džinovskih pandi raste, staništa sve manje - ZANIMLJIVOST DANA\nFoto: Ilustracija | Broj džinovskih pandi raste, staništa sve manje\nBeta 26.09.2017 06:26\nIako postoje naznake da broj džinovskih pandi raste, teritorija pogodnih staništa se smanjila a šume u kojima pande žive su u gorem stanju nego 1988, kada su te životinje dospjele na listu ugroženih vrsta, navode naučnici.\nDžinovske pande su prošle godine prešle iz kategorije "ugroženih" u kategoriju "ranjivih", što je bila vijest koja je napunila naslovne strane, ali je gubitak staništa najozbiljnija prijetnja za vrstu koja je simbol napora da se spriječi globalno izumiranje, piše Bi-Bi-Si.\nOdluka o promjeni statusa je donijeta na osnovu povećanja broja pandi u divljini, ali budući da ih je samo oko 1.800 ustanovljavanje novih rezervata i proširenje već postojećih može biti ključno za njihov opstanak.\n"Važno je da pratimo staništa pandi, ali je isto tako važno da pokušamo da povežemo razdvojena staniša građenjem takozvanih bioloških koridora", rekao je profesor Stjuart Pim, jedan od naučnika u timu. To pored ostalog obuhvata omogućavanje pandama da se kreću iz jednog u drugo stanište ispod ili iznad puteva.


9.Rally Show Santa Domenica 2018 - Lista prijava\n Tačno sedam dana je ostalo do početka jednog od najvećih reli šou događaja u centralnoj Evropi, “Rally Show Santa Domenica”, koji se je ove godine organizuje deveti po redu, a o kome smo ranije ovog meseca pisali. Organizator je objavio veoma brojnu i zanimljivu listu posada koja obeća dobru zabave za sve one koji se odluče da gledaju uživo ovaj događaj.\nOžije najbrži na šejkdaunu\nBranilac titule ostvario je najbrže vreme na šejkdaunu\nArmin Mujkanović - Intervju\nArmin Mujaknović, mladi automobilista iz Bosne i Hercegovine, jedan je od retkih mladića koji se oprobao u više disciplina autosporta, kao i kartingu. Armin je iz Tuzle, a još kao dečak je počeo da se takmiči u kartingu, da bi zatim prešao na brdske trke, a vozio je i Jahorina reli. Zanimljivo je da nastupa u Zastava Yugu E1, automobilu koji i nije toliko zastupljen kod komšija, ali je dokazano da je taj automobil u dobrim rukama na našim stazama spreman za vrhunske rezultate.\nSa Arimnom smo razgovarali nakon završetka aktuelne sezone, u kojoj je primarno nastupao na brdskim trkama, a dobar rezultat nije izostao ni ovoga puta.


Najniža aprilska plata legla na račune 22.000 radnika u RS – Zvornicki.ba\nNajniža aprilska plata legla na račune 22.000 radnika u RS\nObjavio: Autor R.C Objavljeno Jun 2, 2020\nVlada Republike Srpske isplatila je minimalnu aprilsku platu za 22.000 radnika u Srpskoj, a, da bi i ostalima na račun bilo uplaćeno 520 KM, poslodavci treba da što prije podnesu zahtjev Poreskoj upravi, piše danas “Glas Srpske”.\nIz Poreske uprave Srpske naveli su da su do sada obradili sve pristigle zahtjeve za isplatu najniže plata za april.\n“Do sada smo obradili zahtjeve za isplatu najniže plate za 22.000 radnika i za te namjene potrebno je izdvojiti više od 17 miliona KM. Te podatke smo proslijedili Ministarstvu finansija Srpske”, rečeno je “Glasu” u Poreskoj upravi.\nU ovoj upravi su naglasili da njeni službenici rade u dvije smjene i vikendom, te da su zbog toga uspjeli i obraditi sve pristigle zahtjeve poreskih obveznika sa spiskova nadležnih ministarstava, na kojima su oni kojima je bilo zabranjeno obavljanje djelatnosti ili su prestajali sa radom u aprilu usljed epidemije virusa korona.\n“S obzirom na to da je rok za podnošenje pisane izjave sa zahtjevom 10. jun i ovom prilikom pozivamo poreske obveznike koji ispunjavaju uslove, a koji se tiču isplate najniže plate i doprinosa za april, da podnesu Poreskoj upravi pisanu izjavu sa zahtjevom na kojem će navesti i tekuće račune radnika, a sve kako bi što prije bile isplaćene plate za april za preostali broj obveznika”, navode u Poreskoj upravi.\nMinistar finansija Republike Srpske Zora Vidović rekla je da su svi zahtjevi koje im je nakon obrade proslijedila Poreska uprava za isplatu najniže plate odobreni i isplaćeni.\n“Sve što je došlo od Poreske uprave je isplaćeno. Prema trenutnim podacima evidentno je da svi poslodavci nisu podnijeli zahtjeve za isplatu najniže plate za april i to je glavni razlog zašto svi radnici nisu dobili još uvijek tu platu. Mnogo puta smo do sada apelovali na privrednike da podnesu zahtjev za isplatu aprilskog minimalca, ali očigledno da to još nisu uradili svi”, rekla je Vidovićeva za “Glas Srpske”.\nOna je još jednom apelovala da privrednici što prije predaju zahtjeve Poreskoj upravi za isplatu najniže aprilske plate jer njihovi službenici rade i prekovremeno i vikendom na obradi tih dokumenata.\n“I mi smo obavještavali ljude da što prije podnesu zahtjev za isplatu aprilskog minimalca. Ako podnesu zahtjev dobiće pare, a, ako ne, neće. Ko ne podnese zahtjev i idućih dana nema pravo da se ljuti. Nema smisla više za apelovanjem i pozivanjem privrednika”, naveo je Trivić.\nPrema računici Ministarstva privrede i preduzetništva Srpske, ukupan broj zaposlenih koji nisu radili u aprilu je 68.603.\n“Ukupne obaveze za minimalnu bruto platu za njih iznose više od 53 miliona KM”, naveli su ranije iz Vlade Srpske.


Ministar Stefanović se zahvalio Rusiji na podršci po pitanju Kosova i Metohije | Ministarstvo odbrane Republike Srbije\nMinistar Stefanović se zahvalio Rusiji na podršci po pitanju Kosova i Metohije\nPotpredsednik Vlade i ministar odbrane dr Nebojša Stefanović zahvalio se danas Ruskoj Federaciji na podršci koju smo uvek imali u našim zahtevima za poštovanje suvereniteta i teritorijalnog integriteta naše zemlje. „Srpski narod vam to ne zaboravlja, hvala iz srca“, rekao je ministar Stefanović obraćajući se na 9. Moskovskoj konferenciji o međunarodnoj bezbednosti.\n„Svet se danas suočava sa bezbednosnim izazovima koji su bez ikakve dileme sve više globalnog karaktera, počev od terorizma preko organizovanog kriminala do sajber ugrožavanja. Oni koji veruju da sami mogu da savladaju ovakve izazove u dubokoj su zabludi, više nego ikad smo usmereni jedni na druge, usmereni na saradnju i dijalog. Republika Srbija je za njega opredeljena čak i kada je reč o takozvanom Kosovu. Ulažemo napore da bi doprineli normalizaciji odnosa i tako zaštili srpsko stanovništvo i naše svetinje na Kosovu i Metohiji“, rekao je Stefanović u izlaganju na temu „Multirateralni dijalog u oblasti bezbednosti i sprečavanje konflikata u funkciji izgradnje poverenja u regionu Zapadnog Balkana“.\nNa KiM danas nema normalnog života ni za Albance, a kamoli Srbe\n„Gaženje međunarodnog prava od strane međunarodne zajednice i narušavanje naše suverenosti upravo je jedan od primera odsustva dijaloga koje za posledicu danas ima lažnu tvorevinu uspostavljenu u našoj južnoj pokrajini, koja je već godinama izvorište i bezbednosnih pretnji po celu Evropu, ali i jedan od najvećih izvora nestabilnosti na Zapadnom Balkanu. Danas i zemlje koje su sponzori takozvane kosovske nezavisnosti više ne osporavaju da je ono i baza trgovine narkoticima, ali i izvoznik radikalnog ekstremizma, u srcu Evrope. Danas je to mesto na kom nema normalnog života ni za kosovske Albance, a kamoli Srbe i ostalo stanovništvo“, poručio je Stefanović.\n„Na njegovom prostoru susreću se različite religije, a multikulturalnost i etnička raznolikost predstavljaju istovremeno i bogatstvo i izazov. Tokom istorije ove različitosti na Balkanu, pretvarale su se od mostova saradnje i bogatstva u raskole koji su, ne tako retko, dovodili i do sukoba. Složena politička i bezbednosna situacija u pojedinim državama Balkana i nerešena etničko-nacionalna pitanja i danas značajno utiču na stabilnost čitavog regiona“, rekao je Stefanović.\nKako je naveo, odgovor na pitanje da li će Zapadni Balkan u narednom periodu biti &39;&39;bure baruta&39;&39; ili &39;&39;oaza mira&39;&39;, zavisiće u budućnosti od mnogo faktora, ali svakako i od iskrenog multilteralnog dijaloga međunarodnih činilaca. Ministar je istakao da je Srbija opredeljena da u ovom delu sveta bude garant i faktor mira i stabilnosti.\n„Istakao bih i da je multilateralizam, kao noseća ideja evropske politike, pokazao određene slabosti, kako unutar granica Evropske unije, tako i u odnosima sa drugim međunarodnim subjektima, što je posebno bilo vidljivo u vreme migracione krize i tokom suzbijanja pandemije prouzrokovane virusom COVID-19. Dobro je da je EU uočila ove probleme, suočila se sa njima i što menja mehanizme odgovora na krize, gradeći čvršći sistem bezbednosti među državama članicama. Ujedno, pokazala je da je spremna da uključi i druge zemlje, kako zemlje kandidate, tako i one koje to nisu, kako bi svi doprineli većoj bezbednosti Evrope“, rekao je Stefanović.\n„Profesionalizam i posvećenost pripadnika Vojske Srbije u ovim misijama prepoznati su i visoko ocenjeni od strane svih zemalja sa kojima se nalazimo u ovim misijama. Mi smo kao zemlja koja geografski pripada ovom području, strateški opredeljeni za članstvo u EU i želimo da damo svoj doprinos razvoju evropske bezbednosti. Zato radimo sa EU na razvoju različitih mehanizama bezbednosti, počev od sistema civilne zaštite, u kojem opet imamo saradnju na potpuno jednako visokom nivou i sa našim prijateljima iz Rusije. Ne treba ni da podsećam koliku su nam pomoć pružili tokom poplava koje su zadesile našu zemlju 2014. sve do današnje krize sa kovidom u kojoj naše zemlje počinju zajedno da proizvode vakcinu Sputnjik V na našem Torlaku“, rekao je ministar odbrane.\n„One su danas važne, ako ne i ključne, u pogledu bezbednosne konsolidacije regiona. Saglasno tome, Republika Srbija je snažno i nedvosmisleno zainteresovana za izgradnju zajedničkih regionalnih mehanizama za prevenciju rizika i pretnji, kao i mehanizama za upravljanje kriznim situacijama, što je i pokazala u praksi prilikom iznalaženja optimalnih odgovora na izazove prouzrokovane pandemijom COVID 19“, naveo je ministar.\n„Multilateralna saradnja predstavlja okvir unutar koga Srbija pokušava da ukaže na važnost jačanja svesti o tome da je bezbednost regiona zajednički interes, ali i obaveza svih koji žive na ovom prostoru. Razlike i problemi mogu se prevazići isključivo saradnjom zasnovanoj na spremnosti da se okrenemo zajedničkoj budućnosti. Kroz multilateralni dijalog jedino je moguće postići razumevanje šireg spektra potreba i interesa, te na taj način umanjiti prostor za isključivost i ekstremna tumačenja. Takođe, potpuna, a ne selektivna primena postignutih sporazuma od suštinske je važnosti za kredibilitet država i očuvanje poverenja“, poručio je Stefanović.\n„Jačanje istinskog dijaloga i partnerstva zasnovanog na principima i ravnopravnim osnovama u ovom veoma zahtevnom vremenu, naprosto postaje imperativ u dostizanju zajedničkog cilja – mira, stabilnosti i prosperiteta“, rekao je Stefanović.


Otkriveno groblje ekstremista u Almatiju\nRusi čuvaju aerodrom, Foto AP\n- Da, potvrđujem ovu informaciju - rekao je portparol policije Almatija Saltana Azirbek, preneo je TAS S.\n- Tajne grobnice su napravljene da bi se zakomplikovao identitet izgrednika - objasnio je Azirbek.\nRanije je Kanat Taimerdenov, načelnik policijske uprave u Almatiju, rekao da su tokom nereda neidentifikovane osobe izvršile najmanje sedam napada na mrtvačnice, tokom kojih su tela 41 preminule osobe odneta.\nPredsednik Kasim-Žomart Tokajev kazao je na sastanku lidera Organizacije ugovora o kolektivnoj bezbednosti (CSTO) održanom putem video konferencije 10. januara da su izgrednici noću upali u mrtvačnice i uklonili tela svojih saučesnika.\nŠtaviše, oni su odneli tela boraca direktno sa mesta gde su se desili oružani sukobi sa policijskim snagama, istakao je on.\nTokajev je naveo da međunarodni teroristi koriste takvu praksu da bi prikrili tragove.\nKazahstan Alma Ata Saltana Azirbek


Huawei pregovara sa američkim kompanijama da licenciraju Huawei 5G tehnologiju | Balkan Android\nHome Ostalo Huawei pregovara sa američkim kompanijama da licenciraju Huawei 5G tehnologiju\nHuawei pregovara sa američkim kompanijama da licenciraju Huawei 5G tehnologiju\nProšli mjesec, osnivač i glavni izvršni direktor Huaweija Ren Zhengfei u intervjuu za The Economist izjavio je da kineska kompanija razmatra licenciranje svog “5G znanja” nekoj kompaniji sa Zapada, kako bi smanjila pritisak SAD-a na osnovu optužbi za špijunažu i sigurnosni rizik.\nPrema njegovim riječima, Huawei bi zapadnoj kompaniji ili kompanijama ponudio svoje 5G patente, tehničke nacrte i “know-how” po pitanju izgradnje 5G mreža za jednokratnu naknadnu. Time bi praktički neka zapadana kompanija postala Huaweijev konkurent na području 5G mreže i ona bi imala uvid u sav kod, čime bi Huaweije pokazao kako u njegovoj opremi nema načina za špijunažu, a SAD bi imao kompaniju koja bi gradila 5G mrežu na Zapadu i u idealnoj situaciji sankcije bi prestale.\nKako danas javlja Reuters, Huawei je u ranoj fazi razgovora sa američkim kompanijama o licenciranju svoje 5G tehnologije. To je za Reuters izjavio Vincent Pang, viši potpredsjednik Huaweija, dodavši kako se razmatraju jednokratni transferi tehnologije ali i dugoročno licenciranje. Pang je isto tako rekao kako je riječ tek o razgovorima za početak jednog dugotrajnog procesa, tako da se ishod razgovora u ovom trenutku ne može prognozirati.\nOvaj mjesec, američki Financial Times objavio je da američka administracija razmatra razne opcije kako bi poboljšala svoju, a oslabila kinesku poziciju na području 5G mreža. I dok je nama najzanimljiviji dio bila ideja subvencioniranja evropskih kompanija Nokije i Ericssona, FT je spomenuo da je administracija poslala upit američkim kompanijama o osnivanju nove zajedničke američke mrežne kompanije, što su Cisco i Oracle odbili.\nIzjava potpredsjednika Huaweija da je kineska kompanija u razgovorima sa nekim američkim kompanijama oko transfera 5G tehnologije sugeriše da je moguće da je američka administracija pronašla zainteresovane kompanije koje bi zajedno osnovale američku kompaniju za 5G mrežnu infrastrukturu. Informacije o Huaweijevoj situaciji se puštaju na kapaljku, tako da će samo vrijeme pokazati što će se na kraju i dogoditi.


SportDC - Vesti - Prva Liga RS - Dogovoren početak M:tel Prve lige\nPetak, 30.10.2020 20:21\n22.07.2019 Administrator DC\nNova sezona u Prvoj ligi za rukometaše počinje 14. septembra dok će sedam dana kasnije startovati takmičenje u elitnom društvu za rukometašice, ovako je odlučeno na današnjoj sjednici Upravnog odbora Rukometnog saveza Republike Srpske koja je održana u Banjaluci. Istovremeno je odlučeno je da i dalje komesari za takmičenje ostanu Zoran Anušić iz Prijedora i Bojan Kovačić iz Novog Grada čiji su usvojeni izvještaji o radu za prošli takmičarski ciklus.\nPredsjednik Marinko Umičević upoznao je članove Upravnog odbora da je potpisan ugovor sa kompanijom m:tel koja je postala generalni sponzor Prve lige u muškoj i ženskoj konkurenciji. Na ovaj način kasa Saveza biće bogatija za 20.000 maraka, a samim time klubovi su oslobođeni plaćanja kotizacija za takmičenje.\nNa sjednici je odlučeno da se Omladinske lige podijele na tri regije. Jednu će činiti klubovi sa područja Banjaluka-Prijedor (prve tri idu na završni turnir), drugu Doboj-Bijeljina (prve tri idu na završni turnir)) dok će treću sačinjaviti timovi iz regije Hercegovina/Romanija (prve dvije plasiraće se na završni turnir).\nUpravni odbor usvojio je izvještaj selektora kadetkinja Republike Srpske Bojane Babić kao i selekora kadeta Dejana Vasilića o učešću na kampu koji je održan od 14. do 21. jula u Višegradu. Organizator je bilo Ministarstvo porodice, omladine i sporta Republike Srpske uz podršku Rukometnog saveza Srpske. Ocijenjeno je kako je ovaj kamp bio pun pogodak i konstatovano kako su učesnici imali odlične uslove za rad kao i da su imali odličan smještaj u Andrićgradu.\nČlanovi rukometne vlade Republike Srpske raspravljaju si i o aktuelnoj situaciju u Rukometnom savezu BiH kao i o stanju u sudijskoj organizaciji Srpske.


Investitor traži detalje o “Šećerani” - Glas Srpske\nMilijana Latinović 29.10.2019 14:00\nBIJELjINA - Podaci o zemljištu koje pripada bijeljinskoj "Šećerani", troškovima struje, grijanja, stručnom kadru, stanju mašina, te zainteresovanosti poljoprivrednika za proizvodnju, samo su dio onoga što će u narednim danima utvrđivati stručni tim na inicijativu potencijalnog kupca iz Kine.\nPotvrdio je to juče za "Glas Srpske" stečajni upravnik "Šećerane" Nebojša Matić, naglasivši da mu je prije nekoliko dana stiglo pismo od potencijalnog kupca iz Kine.\nBankar iz Kine Dragan Guru Đuragin, koji je za bijeljinsku "Šećeranu" spreman da plati sedam miliona maraka, zatražio je dodatne informacije o tom preduzeću.\n- Kupac u 15 tačaka traži dodatne informacije o stanju u "Šećerani". Do kraja sedmice očekujemo njegovu ekipu koja bi sagledala situaciju na terenu i utvrdila stanje - rekao je Matić.\nDodao je da je ponuda ovog kupca, koji se obavezao da će do kraja ovog mjeseca uplatiti depozit od 700.000 maraka, i dalje aktuelna.\n- Čekamo uplatu depozita. Odbor povjerilaca zasjeda 5. novembra i tada bi trebalo da ih informišem da li je uplata realizovana - dodao je Matić.\nOdbor povjerilaca bijeljinske "Šećerane" 10. oktobra dao je pozitivno mišljenje na pismo namjere u kojem je Đuragin izrazio spremnost da imovinu nekadašnjeg semberskog giganta plati sedam miliona maraka.\nBijeljinsku "Šećeranu" godinama mjerka i Banjalučanin Goran Vajkić, koji je za nju bio spreman da plati 6,9 miliona maraka, ali njegova ponuda nije razmatrana.\nOsim toga, u više navrata za "Šećeranu" su bile zainteresovane i firme "Soltist" i "Sarijel", ali u dva navrata nisu ispoštovale propise i uplatile depozit, tako da je prodaja preduzeća Turcima propala.\nNakon njih, u trku za propalo preduzeće ušla je i kompanija "Niva" iz Žablja u Srbiji, koja se bavi proizvodnjom medicinskih sredstava od gaze i vate.\n"Šećerana" zjapi prazna već 12 godina, a stečaj je pokrenut 2015. godine. Za sve ove godine preduzeće je prodavano po cijeni od deset miliona maraka.\nProcijenjena vrijednost fabrike je 23 miliona maraka. Potraživanja radnika iznose oko 7,4 miliona, a potraživanja povjerilaca više od 16 miliona maraka.


RTS :: Boško Obradović predstavio predsednički program\nPolitika Boško Obradović predstavio predsednički program\nčetvrtak, 27. jan 2022, 15:45 -> 17:40\nBoško Obradović je u Beogradu na obeležavanju slave rekao da nije slučajno da baš na Savindan zvanično predstavlja svoju predsedničku kandidaturu u ime Dveri i Patriotskog bloka, podsećajući da je pre 23 godine osnovan časopis Dveri i da od tada stranka stoji na "svetosavskom temelju i na tri politike – ljubav prema porodici, otadžbini i slobodi".\nRekao je i da preuzima ličnu odgovornost da kandiduje "potpuno drugačiju i novu viziju Srbije".\nKazao je da veruje u srpski narod i sebe, dodajući da predsednički program ima pet tačaka i ocenjujući da oko njega može da se objedini većina naroda.\nTih pet tačaka su, kaže, "da državu vratimo narodu, da u Srbiji vratimo pravdu i da običan čovek i njegova porodica budu zaštićeni zakonom, da narodu vratimo ponos, da se ponosimo i svojim jezikom i svojim pismom i svojom istorijom i svojom tradicijom".\nObradović je novinarima rekao i da se zalaže za zaštitu poljoprivrednika, domaćeg preduzetnika i privrednika uopšte.\n"Da zaštitimo životnu sredinu, da budemo ekološke partiote i da građanima obezbedimo zdravu vodu, vazduh i hranu", rekao je Obradović i dodao da se zalaže za slobodne institucije, medije i poštene izbore.


Si Điping: Spremni da podignemo nivo odnosa dve zemlje\n"Spremni smo da uložimo napore da učvrstimo tradicionalno prijateljstvo dve zemlje koje su uspostavile naše starije generacije. Spremni smo da zajedno sa vama i dalje podignemo nivo prijateljskih odnosa", istakao je Si Ãiping uoči tet-a-tet sastanka sa predsednikom Srbije Tomislavom Nikolićem.\n"Zajedno ćemo potpisati zajednicku izjavu o uspostavljanju sveobuhvatnog straeškog partnerstva. Pre nekoliko godina potpisao sam sa vama zajedničku izjavu o produbljivanju naših strateških odnosa. Naši odnosi su duboki i sadržajni i ne obeležva ih samo prijateljstvo i saradnja, već i zajednička vrednost", rekao je kineski predsednik.\n"Spremni smo da sa vama dajemo doprinose za očuvanje svetskog mira", naglasio je Si Ãiping, dodajući da je cilj da se naparvi ne samo zajednica interesa, već i zajednica sudbina.\nPredsednik Kine Si Ãinping poručio je danas, uoči početka bilateralnog sastanka delegacija Srbije i Kine, da se u Srbiji oseća kao kod kuće.\n"Danas počinje zanični deo posete. Kada sam bio u avionu osetio sam prijateljstvo i osećaj vašeg naroda, vas i vlade prema Kini. ÄŒim smo stigli primetili smo da ste poslali tri Miga 29 da nas dočekaju i čim sam stigao na aerodrom organizovali ste veličanstven docek. Juče smo imali divnu večeru sa vašom porodicom. Osećam se kao kod svoje kuće", rekao je Si Ãinping, dodajući da je poseta Srbiji bila njegovo obećanje i obećanje kineskog naroda i vlade.\nKibneski predsednik je podsetio da se sa Nikolićem sastao tri puta od 2003. godine, a poslednji put prošle godine, kada je Nikolić posetio Kinu i prisustvovao obeležavanju 70 godina od pobede kineskog naroda nad japanskim agresorom i pobede nad fašizmom, kada su i prestavnici Vojske Srbije učestvovali u vojnoj paradi u Pekingu.\n"Tada smo iscrpno razmenili mišljenja o svim pitanjima. Od tada smatramo da su naši strateški partnerski odnosi na višem nivou, a time je udaren čvrsti temelj za uspostavljanje sveobuhvatnog strateškog partnerstva dve zemlje", naglasio je Si.\nAna Brnabić dočekala Grenela i predstavnike DFC 13\nOdbranom teritorijalnog integriteta Srbija brani temelje UN 16\nMiloš Vučević treći put izabran za gradonačelnika Novog Sada: Politika kontinuiteta i nastavak osmogodišnje borbe za Novi Sad 14\nDačić razgovarao sa novim ambasadorom Slovenije 9\nLajčak o dijalogu Beograda i Prištine sa ministrima centralnoevropskih zemalja 20


Po Vučićevom nalogu, naprednjački provokatori na protestnom skupu opozicije u Grockoj – На вези\nPo Vučićevom nalogu, naprednjački provokatori na protestnom skupu opozicije u Grockoj\nPo nalogu Aleksandra Vučića, kakav je dao i u nedelju, naprednjaci iz okolnih opština se skupljaju ispred opštine Grocka u isto vreme u koje je opozicija najavila i prijavila protest.\nDa li to znači da Vučić želi da izazove nerede i da želi da nahuška ljude jedne na druge? Da li je normalno da Vučić angažuje batinaške falange SNS za izazivanje sukoba i građanskog rata?\nOpozicija samo traži da se ostavka Dragoljuba Simonovića nađe na dnevnom redu sednice SO Grocka i nema razloga da se Vučić ovako neodgovorno ponaša.\nPozivamo policiju da zavede red i udalji provokatore sa mirnog skupa opozicije.\nDanas u Grockoj, jer nećemo dozvoliti da zločinci rukovode bilo kojom opštinom u Srbiji.\nUzalud im pokušaji provokacija, ne posustajemo.#1od5miliona#PočeloJe pic.twitter.com/78TVYkOAqS\n— Savez ZA Srbiju (@SavezZaSRB) March 20, 2019\nOva vest Po Vučićevom nalogu, naprednjački provokatori na protestnom skupu opozicije u Grockoj je objavljena na Savez za Srbiju.\n← Viču nam da smo fašisti ljudi koji brane kriminalca koji je pokušao novinara živog da spalipic.twitter.com/5FVypf3CuS\nPo Vučićevom nalogu, naprednjački provokatori na protestnom skupu opozicije u Grockoj! Da li ovo znači da Vučić želi da izazove nerede, da nahuška ljude jedne na druge? Da li je normalno da angažuje batinaške falange SNS za izazivanje sukoba? https://savez-za-srbiju.rs/po-vucicevom-nalogu-naprednjacki-provokatori-na-protestnom-skupu-opozicije-u-grockoj … →


Tijana Petrović KROZ IGRU SE SVI RAZVIJAMO\nNaslovna / Dobre priče / Tijana Petrović\nZa preduzetnicu Tijanu Petrović posao u državnoj firmi nije bio ni malo izazovan. Želela je da iskoristi svoje potencijale, znanje, snagu i ideje i pokrenula je proizvodnju edukativnih igračaka za decu. Na taj način ulepšava detinjstvo ne samo svom detetu, već i mnogim drugim mališanima\nTijana Petrović, komunikolog i istoričar umetnosti, radila je u firmi u kojoj su plate kasnile, a mogućnost za napredovanje maltene da nije postojala. Odavno joj je bilo jasno da je koncept „stalnosti i sigurnosti“ u poslu prevaziđen, naročito u medijima gde je tada radila, i baš iz tog razloga joj je ideja o samozapošljavanju bila sve bliskija. Kretanje u zoni komfora, sa relativno malo odgovornosti nije ju ispunjavalo, već je naprotiv osećala nezadovoljstvo postojećom situacijom koju je želela da promeni. Srećom, nisu joj manjkale ideje a ni hrabrost, te se upustila u proizvodnju Koba Yagi igračaka (www.kobayagi.rs), jedinstvenog brenda koji je sama kreirala. Reč je o setovima za šivenje igračaka od prirodnih materijala koje su edukativne i podstiču razvoj dece kroz igru.\n– Kada postanete roditelj, na neki način se i sami ponovo rodite. Prisetite se svojih maštanja i granica koje sebi niste postavljali pre nego što ste upali u „realnost svakodnevice“. Kada sam to osvestila, poželela sam mnogo toga da promenim, da sledim svoj put iako je sve izgledalo vrlo neizvesno.\nIdeja je bila da napravi domaći proizvod koji animira decu\nTijanu su vodile dve zamisli: da pravi igračke za svoje dete – baš kao što ih je njena mama pravila za nju kada je bila mala, kao i da pokrene malu proizvodnju – socijalno preduzeće koje zapošljava žene iz ranjivih grupa, pre svega samohrane majke i penzionerke. Ideja joj je bila i da doprinese razvoju inovativnih, kreativnih i korisnih domaćih proizvoda, kojih je na našem tržištu sve manje. Tijana hrabro nastavlja da razvija svoju ideju i najavljuje da joj je plan da ove godine u svoju mrežu uključi što više mladih edukatora koji će kroz program art edukacije raditi sa decom sa posebnim potrebama.\nantistres dete hrabrost ideja igračke Koba Yagi nezadovoljstvo proizvodnja samozapošljavanje sigurnost Stres Tijana Petrović zona komfora\t2015-01-26


ZAJEDNO AKTIVNI: BESPLATNA SAVA OSIGURANJE PORODIČNA TRKA - Serbia Marathon - trkački spektakl godine\nSunčan prolećni dan, vesela muzika koja će svakoga razbuditi, razigrana i srećna deca, lavež pasa, roditelji u šarenim majicama, baloni, crveni nosevi i trikovi iz rukava… Zvučati kao scena sa dečijih rođendana u prirodi sa sredine 20. veka, međutim tako će zapravo izgledati SAVA OSIGURANJE Porodična trka u organizaciji Atletskog saveza Srbije.\nU okviru Serbia marathon-a, 31.marta ove godine održaće se porodična trka na 3km, u kojoj je učešće dozvoljeno svima, nevezano za starosnu kategoriju, pol, spremnost, rasu, klasu…., tako da su i vaši kućni ljubimci više nego dobrodošli! Naša trka je inkluzivna i svi članovi porodice i oni koji se tako osećaju, mogu krenuti sa startne linije i proći kroz cilj.\nIskoristite ovu trku, provedite jedan divan dan u krugu porodice, zajedno sa nama, i osetite se kao šampioni. Prijave su otvorene i potpuno BESPLATNE, a do sada je prijavljeno 320 učesnika/ca. Više informacija o samoj trci možete naći na linku: http://serbiamarathon.com/porodicna-trka/ .


Prema našim, nezvaničnim informacijama, rešenje o smeni Šušnjića datirano je na 1. septembar ove godine, ali mu je uručeno sinoć, navodno zbog toga što je u prethodnom periodu bio na godišnjem odmoru.\nZa sada, međutim, nema zvaničnih informacija o tome zašto je do smene došlo, kao ni šta je konkretan razlog i da li ima veze sa brutalnim prebijanjem mladića u Novom Sadu koje se desilo krajem avgusta, a za koje je javnost saznala tek tokom vikenda i nakon objavljivanju videa na društvenim mrežama, a zatim i na sajtu "Blica".\nOno što, međutim, navode izvori "Blica", to prebijanje mladića u Jevrejskoj ulici u Novom Sadu, a za koje se sumnjiči Ivan Kontić (30), desilo se samo nekoliko dana pre formalne smene.\nTakođe, navode i da ona nije direktno povezana sa tim događajem, kao i da se "kuvalo" i pre incidenta koji je, malo je reći, uznemirio građane Srbije.\nSada već smenjeni načelnika Policijske uprave Novi Sad Milorad Šušnjić, rekao je danas da su "apsolutno netačne tvrdnje" Osnovnog javnog tužilaštva u Novom Sadu da ga je o slučaju prebijanja mladića u Jevrejskoj ulici 24. avgusta policija prvi put obavestila 4. septembra.\n- Istine radi, Osnovno javno tužilaštvo je o dogadjaju obavešteno istog dana. Tačnije, čim su lekari završili sve preglede i zvanično konstatovali stepen povreda oštećenog, vođa smene u Policijskoj ispostavi Stari grad Tijana Popović je telefonom o svemu obavestila zamenika osnovnog javnog tužioca Svetlanu Suvajdžić, koja je događaj kvalifikovala kao krivično delo teška telesna povreda - naveo je Šušnjić u izjavi za javnost.\n- Pitam i zamenika osnovnog javnog tužioca Svetlanu Suvajdžić da li je spremna da uradi isto, ukoliko smatra da o dogadjaju nije obaveštena 24. avgusta“- zaključio je Šušnjić.\nSud o datumima i obaveštenjima\nKako je saopšteno iz Osnovnog javnog tužilaštva (OJT) u Novom Sadu o slučaju je 4. septembra obavešteno Više javno tužilaštvo u ovom gradu, "u okviru usmenih konsultacija sa dežurnim zamenikom tužioca, odakle su upućeni na dalje konsultacije sa postupajućim zamenikom Višeg javnog tužilaštva u Novom Sadu, s obzirom da je tom tužilaštvu i podneta krivična prijava".\n- Od strane Policijske uprave u Novom Sadu ovom tužilaštvu uopšte nije dostavljena krivična prijava sačinjena od strane te policijske uprave povodom događaja od 24. avgusta 2020 godine - saopštili su iz OJT.\nKako je dalje saopšteno, u ovom tužilaštvu je 11. septembra formiran predmet po krivičnoj prijavi koja je podneta Višem javnom tužilaštvu, a koju krivičnu prijavu je to tužilaštvo dostavilo na postupanje Osnovnom javnom tužilaštvu u Novom Sadu, kao stvarno i mesno nadležnom za postupanje, za krivično delo teške telesne povrede.\n- Naknadno je, nakon obavljenih konsultacija sa nadležnima u Višem javnom tužilaštvu u Novom Sadu, dana 12. septembra 2020. godine pravna kvalifikacija krivičnog dela u pitanju izmenjena u krivično delo ubistva u pokušaju, te je predmet vraćen Višem javnom tužilaštvu u Novom Sadu na dalje postupanje, kao stvarno i mesno nadležnom - navodi se u saopštenju OJT.\nStefanović: Niko nije štitio Kontića\nMinistar policije Nebojša Stefanović kaže da postoje originalni snimci prebijanja mladića u Novom Sadu i u policiji i u tužilaštvu, kao i da "niko nije štitio Ivana Kontića, osumnjičenog za prebijanje".\nOn je za TV Pink kazao da se iznose lažni podaci sa ciljem da se poljulja policija "iz politikantskih razloga", i istakao da je sva procedura u vezi sa tim slučajem urađena u skadu sa onim što je tužilaštvo naložilo policiji.\nMinistar je rekao da se prebijanje dogodilo oko pola jedan noću, i da je sutradan u 11 sati prijavljen slučaj i da je poliicija, kada je dobila saznanja i izveštaj lekara o povredama, odmah obavestila tužilaštvo.\n- Ono što sam video do sada, sve je urađeno u skladu sa propisima. Da li je to trebalo da bude brže, da li je trebalo da bude drugačije, neka utvrdi Sektor unutrašnje kontrole - rekao je Stefanović.\nŠta se dešavalo tog 24. avgusta, opisala je Biljana Ivković Popović, državna sekretarka u Ministarstvu unutrašnjih poslova, koja je objasnila da se događaj odigrao 24. avgusta, pola sata posle ponoći, kao i da je nakon izvršenja krivičnog dela žrtva (M. M.)otišla kući.\nPrema njenim rečima, on se tek ujutru javio u KC Vojvodine kada je i policija obaveštena o događaju.\n- Postoji službena beleška od 24. avgusta koja potvrđuje da je policija obaveštena o događaju na vreme i da su policijski službenici otišli u KC Vojvodine kako bi razgovarali sa žrtvom. Nakon toga, 27. avgusta počinje se sa istragom - ispričala je ona, dodavši da je 27. avgusta policijski službenik razgovarao je sa žrtvom "više od 5 minuta pokušavajući da ga ubedi da je važno da da iskaz".\nPopović-Ivković navodi i da žrtva na to nije pristala, i da je o događaju progovorio tek 2. septembra, kada je naveo da poznaje napadače i da je sukob posledica poslova oko obezbeđenja. Dodala je i da je policija razgovarala i sa svedocima napada, da su o svemu sačinjene službene beleške, i da je policija je o svemu obavestila nadležno tužilaštvo.\nTakođe, ona je navela i da postoje službene beleške od 8. septembra, gde se pozivaju lica koja su bila na lica mesta, svedoci i učesnici događaja. Treća i četvrta službena beleška u vezi sa ovim slučajem su od 9. septembra, rekla je ona.\n- U međuvremenu je došlo do prekvalifikacije krivičnog dela u pokušaj ubistva. Predmet je prebačen u Više javno tužilaštvo koje je pokrenulo istražni postupak. Da rezimiram, policija je tužilaštvo obavestila 24. avgusta. Tužilaštvo je dalo nalog policiji da počne da prikuplja podatke. Policija je uzela izjavu i od oštećenog, i od više osoba koje su te večeri bile prisutne na mestu događaja - objasnila je Popović- Ivković.\nPovrede, bekstvo i pomagači\nIvan Kontić (30) je M. M. (28) naneo tešku telesnu povredu: prelom glavice žbične kosti, višestruko oguljotine i lacerokontuzne rane (poderotine) po glavi.\nKontić je, inače u bekstvu, i za njim je raspisana međunarodna poternica, dok su dvojica osumnjičenih za učestvovanje u tuči i pomaganje nakon krivičnog dela (O. L i L. V.), u pritvoru.\nM. M. se nalazi na kućnom lečenju, na koje je pušten istog dana posle ukazane lekarske pomoći u KC Vojvodina.\nSAZNAJEMO Izgoreli automobili u Novom Sadu pripadaju Snajperovoj žrtvi i njenom ocu!


LGBT populacija kao žrtveno jagnje Olimpijade – Optimist LGBT+ magazin\nNe moraš da budeš gej da bi brinuo o ovom. Ne moraš da imaš gej sina ili kćerku da bi uvideo organizovani napor jedne vlade da cilja i uništi manjinske grupe. Istorija nas je već naučila da ako se na nju ne obrati pažnja, ova vrsta mržnje će samo eskalirati. Ostatak sveta ne može da podnese nemog svedoka.\nRuska vlada se služi svojim anti-gej kampanjama kao žrtvenim jagnjetom kojim odvraća pažnju s problematike ovih Zimskih olimpijskih igara kao jednih od najkorumpiranijih u istoriji olimpijade. To dosta govori o frivolnim nivoima represije i straha u Rusiji vezanih za mogućnost da lak za nokte bude sredstvo koje će isprovocirati krizu na međunarodnom nivou. No, to i jeste ono što se desilo u avgustu mesecu prošle godine na Svetskim igrama u Moskvi kada su švedske predstavnice bile opomenute da uklone lak za nokte u duginim bojama sa svojih noktiju inače će biti uklonjene iz tima i vraćene kući. Njihovi nokti ofarbani u dugine boje su trebali da budu suptilni način protesta protiv zakona u Rusiji koji kriminalizuje i marginalizuje LGBT zajednicu.\nRuska Duma je donela gomilu anti-gej zakona u toku prošle godine, jedan od kojih brani „propagiranje netradicionalnih seksualnih odnosa“. Ti zakoni su istovremeno i sveobuhvatni i nejasni tako da svaki od njih preti zatvorom svakom pojedincu koji iskaže prepoznavanje samog postojanja LGBT zajednice kroz javne forume na internetu, u učionici, ili u samoj Dumi. Ovi zakoni su naravno potpisani od strane samog predsednika Putina, koji je ni manje ni više no uz fanfare potpisao i dekrete kojima zabranjuje usvajanje dece iz Rusije od strane LGBT parova iz inostranstva. No Putin tu nije stao i ozakonio je mogućnost hapšenja u trajanju od dve nedelje za svakog turistu koji dođe u Rusiju, a za kog se sumnja da je gej ili da o toj temi otvoreno govori sa drugima.\nPoprilično skoro je ruska „Gazeta“ pisala o turistima iz Holandije koji su uhapšeni jer se sumnjalo da promovišu homoseksualnost među decom. Svi ovi zakoni su doveli do drastičnog porasta u nasilju uperenom ka LGBT populaciji. Kako „Guardian“ piše: „Aktivisti javljaju da je zakon ohrabrio ultradesničarske grupacije da koriste društvene medije kako bi zaskočili gej ljude, tako što im postavljaju zamke u vidu zakazivanja viđanja i upoznavanja a onda ih kada dođu do njih ponižavaju i snimaju to kamerama. Veliki broj anti-gej zakona je donet u tajnosti uz vrlo malo ili nikakvu diskusiju i mogućnost za napad na te iste zakone koji mogu biti vođeni na međunarodnom nivou, i o svemu tome je vrlo malo pominjano u medijima izvan Rusije.\nNo sve se to promenilo kada su ljudi počeli naširoko da pričaju o Zimskim olimpijskim igrama u Sočiju. Širom sveta eksplodirale su debate o tome da li će LGBT sportisti i njihovi saveznici biti bezbedni u Sočiju i da li zemlje učesnice treba da bojkotuju igre u znak protesta, pa su čak ideje išle dotle da se Rusija izbaci iz svojih sopstvenih ovogodišnjih igara. Među sportistima i u samoj Olimpijskoj federaciji pitanje je još oštrije i ogleda se ili u tome da li sportisti treba da „začepe i učestvuju“ ili svoje sportove treba da koriste da kroz njih protestuju tokom igara u Sočiju. Olimpijski komitet SAD je zauzeo stav povodom toga i on kaže: „… da je istorija potvrdila da su jedini ljudi povređeni takvim bojkotima su sportisti koji su ceo život uložili da učestvuju na igrama.“\nTo ostavlja protest kao jedinu opciju za sportiste, ali je to opcija sa rizikom. Putin je zakonom zabranio sve forme protesta tokom dva meseca pre i tokom igara i taj zakon brani sve forme okupljanja, protesta, demonstracija, marševa koji nisu deo Olimpijske ceremonije, što u prevodu znači hapšenje i deportaciju za svakoga koji se bavi aktivnostima koje se mogu shvatiti kao znak protesta. I svi atletičari koji žele da iskažu svoj stav na igrama nemaju šanse da se nadaju podršci od strane Olimpijskog komiteta. Već je bivši predsednik Olimpijskog komiteta rekao da će oni pratiti svoje vrednosti prema Olimpijskoj povelji. Ali se tom prilikom on nije osvrnuo na deo povelje koja brani diskriminaciju bilo koje vrste, već je mislio na član 50 koji kaže: „Nikakvi oblici demonstracija ili političke, religiozne ili rasne propagande nisu dozvoljene.“ A još jasniji je bio Gerhard Heiberg, glavni marketinški direktor Igara rekavši: „Ja mislim da ovo može da donese više štete svima nama.“ Bivši vođa Kanadskog olimpijskog komiteta je uputio sledeći savet zvaničnicima Olimpijade: „Vi kažite vašoj deci: Ako se zajebavate s ovim, poslaćemo vas kući.“ Bez obzira na neverovatan nivo uznapredovanog rada na tome da se svaki oblik slobode ekspresije ugasi, neki olimpijski učesnici su već naglasili da će se odupreti svakoj zabrani na mogućnost da budu čuti.\nOdličan primer je priča Briana Burkea, već sad sedog, dugogodišnjeg čelnika Nacionalne hokej lige Amerike. On je postao zagovornik LGBT prava nakon što se njegov sin Brendan autovao, a kada je Brendan poginuo u saobraćajnoj nesreći u svojoj 21. godini, Burke i njegov drugi sin Patrik su započeli projekat „You Can Play“, koji služi da sport učini sigurnim mestom za LGBT sportiste. Burke je za „Sports Illustrated“ pisao prošlog septembra da je Rusija kriminalizovala njegovu mogućnost da bude otac i mogućnost njegove porodice da bude porodica. On je čak išao dotle da kaže: „Ne moraš da budeš gej da bi brinuo o ovom. Ne moraš da imaš gej sina ili kćerku da bi uvideo organizovani napor jedne vlade da cilja i uništi manjinske grupe. Istorija nas je već naučila da ako se na nju ne obrati pažnja, ova vrsta mržnje će samo eskalirati. Ostatak sveta ne može da podnese nemog svedoka. I zato olimpijci, kada pakujete svoje klizaljke, spakujte i značku duginih boja. Kada učite ruski, naučite da kažete : „Ja sam pro-gej“. Pritisak na to šta je pravilno uraditi ne treba da se završi sa danom ceremonije zatvaranja igara. Olimpijski komitet, USOC i druga sportska predstavnička tela treba da odbiju organizovanje bilo kakvih sportskih događaja u Rusiji nadalje dok se svi ovi odvratni zakoni ne uklone. To je bojkot na koji vas sve pozivam.“\nPredsednik Obama, videvši mogućnost da gurne prst u oko ruskom predsedniku, je iskoristio tu priliku. Prvi put delegacija SAD nije prisustvovala Igrama, kao i niko iz delegacije vlade niti familije predsednika. Umesto predsednika Obame na otvaranju pojavili su se autovani LGBT sportisti, kao što je teniska legenda Billie Jean King, hokejašica Caitlin Cahow i osvajač zlante medalje u umetničkom klizanju Brian Boitano.\nPlan ruskog LGBT aktiviste Nikolaia Alekseyeva da otvori Soči Pride kuću tokom Olimpijade kao mesta za okupljanje LGBT sportista je onemogućen, iako su Pride kuće postojale i na prethodnim Olimpijadama. Mnogi LGBT aktivisti su se složili da bi Pride marš u Sočiju bio efikasniji način od bojkota u privlačenju pažnje sveta na homofobiju koja vlada u Rusiji i radi razotkrivanja licemerja Olimpijskog komiteta, ali je i ona zabranjena.\nS druge strane ruski ministar sporta pokušao je da smiri strasti i problem homofobije u Rusiji predstavi kao izmišljotinu i način da se ukalja ugled Rusije. „Ruski sportisti, strani sportisti, gosti, svi oni koji u Soči dođu imaće sva prava i slobode“, kaže on i dodaje, „Ovaj zakon nikom ne oduzima nikakva prava, bilo da su to učesnici ili gosti Igara.“ Putin je sa svoje strane pre igara oslobodio političke zatvorenike – članice rok punk sastava Pussy Riot kao i naftnog magnata Mikhaila Khodorkovskog, kako bi ublažio strahove onih koji dolaze. Takođe je najavio i kreiranje protestnih zona udaljenih 15 kilometara od najbliže tačke održavanja Olimpijade. Očigledno u Rusiji postoji strah da katastrofa na međunarodnom nivou očekuje samu Rusiju ako ona pokuša da uguši pobune samih sportista dok istovremeno sami čelnici pokušavaju da iskoriste LGBT populaciju kao žrtveno jagnje za trenutnu egzistencijalnu krizu koja je zahvatila Rusiju: smanjenje nataliteta, ekonomsku stagnaciju i nesigurno ekonomsko mesto Rusije u globalnoj svetskoj strukturi. Ono na šta Rusija nije računala jeste da će LGBT populacija u stvari naići na nezamisliv nivo podrške u sportu što među LGBT sportistima, što među njihovim saveznicima.\nČITAJTE: Lezbejski poljubac u Politikinom Zabavniku